title: Deċiżjoni tal-Kunsill tad-9 ta' April 2014 li tmeneda l-Annessi I, II u III għad-Deċiżjoni 2011/432/UE dwar l-approvazzjoni, f'isem l-Unjoni Ewropea, tal-Konvenzjoni tal-Aja tat-23 ta' Novembru 2007 dwar l-Irkupru Internazzjonali ta' Manteniment għat-Tfal u Forom Oħrajn ta' Manteniment tal-Familja

text:
               16.4.2014

               MT

               Il-Ġurnal Uffiċjali tal-Unjoni Ewropea

               L 113/1

         DEĊIŻJONI TAL-KUNSILL
   tad-9 ta' April 2014
   li tmeneda l-Annessi I, II u III għad-Deċiżjoni 2011/432/UE dwar l-approvazzjoni, f'isem l-Unjoni Ewropea, tal-Konvenzjoni tal-Aja tat-23 ta' Novembru 2007 dwar l-Irkupru Internazzjonali ta' Manteniment għat-Tfal u Forom Oħrajn ta' Manteniment tal-Familja
   (2014/218/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 81(3), flimkien mal-punt (b) tat-tieni subparagrafu tal-Artikolu 218(6) u l-ewwel sentenza tat-tieni subparagrafu tal-Artikolu 218(8) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-opinjoni tal-Parlament Ewropew (1),
   Billi:

               (1)

               L-Anness I għad-Deċiżjoni tal-Kunsill 2011/432/UE (2) fiha d-dikjarazzjonijiet li għandhom isiru mill-Unjoni fil-waqt tal-approvazzjoni tal-Konvenzjoni tal-Aja tat-23 ta' Novembru 2007 dwar l-Irkupru Internazzjonali tal-Manteniment għat-Tfal u Forom Oħrajn ta' Manteniment tal-Familja (“il-Konvenzjoni”), skont l-Artikolu 63 tagħha.

               (2)

               L-Anness II għad-Deċiżjoni 2011/432/UE tindika ir-riżerva li għandha ssir mill-Unjoni fil-waqt tal-approvazzjoni tal-Konvenzjoni skont l-Artikolu 62 tagħha.

               (3)

               L-Anness III għad-Deċiżjoni 2011/432/UE jindika r-riżerva li għandha ssir mill-Unjoni fil-waqt tal-approvazzjoni tal-Konvenzjoni, skont l-Artikolu 63 tagħha.

               (4)

               Huwa neċessarju li l-Annessi I, II u III għad-Deċiżjoni 2011/432/UE jiġu emendati qabel ma l-Unjoni tiddepożita l-istrument ta' approvazzjoni tal-Konvenzjoni minħabba l-adeżjoni tal-Unjoni tal-Kroazja fl-1 ta' Lulju 2013 u minħabba n-notifiki minn xi Stati Membri dwar emendi għar-riżerva u dikjarazzjonijiet dwarhom.

               (5)

               Ir-Renju Unit u l-Irlanda qed jieħdu sehem fl-adozzjoni u l-applikazzjoni ta' din id-Deċiżjoni.

               (6)

               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tipparteċipa fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2011/432/UE hija b'dan emendata kif ġej:

               (1)

               L-Anness I jiġi sostitwit bit-test li jidher fl-Anness I għal din id-Deċiżjoni;

               (2)

               L-Anness II jiġi sostitwit bit-test li jidher fl-Anness II għal din id-Deċiżjoni;

               (3)

               L-Anness III jiġi sostitwit bit-test li jidher fl-Anness III għal din id-Deċiżjoni.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-9 ta' April 2014.

            Għall-Kunsill

            Il-President

         D. KOURKOULAS

      (1)  Opinjoni tas-17 ta' April 2013 (għadha mhijiex ippubblikata fil-Ġurnal Uffiċjali).

      (2)  Deċiżjoni tal-Kunsill tad-9 ta' Ġunju 2011 dwar l-approvazzjoni, f'isem l-Unjoni Ewropea, tal-Konvenzjoni tal-Aja tat-23 ta' Novembru 2007 dwar l-Irkupru Internazzjonali ta' Manteniment għat-Tfal u Forom Oħrajn ta' Manteniment tal-Familja (ĠU L 192, 22.7.2011, p. 39).

      ANNESS I

            “ANNESS I

               Dikjarazzjonijiet tal-Unjoni Ewropea fil-waqt tal-approvazzjoni tal-Konvenzjoni tal-Aja tat- 23 ta' Novembru 2007 dwar l-Irkupru Internazzjonali ta' Manteniment għat-Tfal u Forom Oħrajn ta' Manteniment tal-Familja (‘il-Konvenzjoni’) f'konformità mal-Artikolu 63 tal-Konvenzjoni

            A.   DIKJARAZZJONI MSEMMIJA FL-ARTIKOLU 59(3) TAL-KONVENZJONI RIGWARD IL-KOMPETENZA TAL-UNJONI EWROPEA DWAR IL-MATERJI RREGOLATI MILL-KONVENZJONI

                        1.

                        L-Unjoni Ewropea tiddikjara li hija teżerċita kompetenza fil-materji kollha rregolati mill-Konvenzjoni. L-Istati Membri tagħha ser ikunu marbuta bil-Konvenzjoni b'riżultat tal-approvazzjoni tagħha mill-Unjoni Ewropea.

                        2.

                        L-Istati Membri tal-Unjoni Ewropea huma r-Renju tal-Belġju, ir-Repubblika tal-Bulgarija, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta' Spanja, ir-Repubblika Franċiża, ir-Repubblika tal-Kroazja, ir-Repubblika Taljana, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, l-Ungerija, ir-Repubblika ta' Malta, ir-Renju tal-Pajjiżi l-Baxxi, ir-Repubblika tal-Awstrija, ir-Repubblika tal-Polonja, ir-Repubblika Portugiża, ir-Rumanija, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju tal-Isvezja u r-Renju Unit tal-Gran Brittanja u tal-Irlanda ta' Fuq.

                        3.

                        Madanakollu, din id-dikjarazzjoni ma tapplikax għar-Renju tad-Danimarka, f'konformità mal-Artikoli 1 u 2 tal-Protokoll (Nru 22) dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea.

                        4.

                        Din id-dikjarazzjoni mhix applikabbli għal territorji tal-Istati Membri fejn ma japplikax it-Trattat dwar il-Funzjonament tal-Unjoni Ewropea (l-Artikolu 355 ta' dak it-Trattat) u hija mingħajr preġudizzju għal atti jew pożizzjonijiet li jistgħu jkunu adottati taħt il-Konvenzjoni mill-Istati Membri kkonċernati f'isem u fl-interess ta' dawn it-territorji.

                        5.

                        L-applikazzjoni tal-Konvenzjoni f'kooperazzjoni bejn l-Awtoritajiet Ċentrali ser tkun ir-responsabbiltà tal-Awtoritajiet Ċentrali ta' kull Stat Membru individwali tal-Unjoni Ewropea. Għaldaqstant, kull meta Awtorità Ċentrali ta' Stat Kontraenti teħtieġ li tikkuntattja Awtorità Ċentrali ta' Stat Membru tal-Unjoni Ewropea, hija għandha tikkuntattja direttament lill-Awtorità Ċentrali kkonċernata. L-Istati Membri tal-Unjoni Ewropea, jekk iqisu dan opportun, ser jattendu wkoll għal kull Kummissjoni Speċjali li x'aktarx tkun inkarigata ssegwi l-applikazzjoni tal-Konvenzjoni.

                  B.   DIKJARAZZJONI MSEMMIJA FL-ARTIKOLU 2(3) TAL-KONVENZJONI
            L-Unjoni Ewropea tiddikjara li hija ser testendi l-applikazzjoni tal-Kapitoli II u III tal-Konvenzjoni għall-obbligi ta' manteniment tal-konjuġi.”

      ANNESS II

            “ANNESS II

               Riżerva tal-Unjoni Ewropea fil-waqt tal-approvazzjoni tal-Konvenzjoni tal-Aja tat-23 ta' Novembru 2007 dwar l-Irkupru Internazzjonali ta' Manteniment għat-Tfal u Forom Oħrajn ta' Manteniment tal-Familja (‘il-Konvenzjoni’) f'konformità mal-Artikolu 62 tagħha

            L-Unjoni Ewropea tagħmel ir-riżerva li ġejja prevista fl-Artikolu 44(3) tal-Konvenzjoni:
            Ir-Repubblika Ċeka, ir-Repubblika tal-Estonja, ir-Repubblika Ellenika, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, l-Ungerija, ir-Renju tal-Pajjiżi l-Baxxi, ir-Repubblika tal-Polonja, ir-Repubblika tas-Slovenja, ir-Repubblika Slovakka, ir-Renju tal-Isvezja u r-Renju Unit tal-Gran Brittanja u tal-Irlanda ta' Fuq joġġezzjonaw għall-użu tal-Franċiż fil-komunikazzjonijiet bejn l-Awtoritajiet Ċentrali.
            Ir-Repubblika Franċiża u l-Gran Dukat tal-Lussemburgu joġġezzjonaw għall-użu tal-Ingliż fil-komunikazzjonijiet bejn l-Awtoritajiet Ċentrali.”

      ANNESS III

            “ANNESS III

               Dikjarazzjonijiet tal-Unjoni Ewropea fil-waqt tal-approvazzjoni tal-Konvenzjoni tal-Aja tat-23 ta' Novembru 2007 dwar l-Irkupru Internazzjonali ta' Manteniment għat-Tfal u Forom Oħrajn ta' Manteniment tal-Familja (‘il-Konvenzjoni’) f'konformità mal-Artikolu 63 tagħha

            1.   DIKJARAZZJONIJIET IMSEMMIJA FL-ARTIKOLU 11(1)(g) TAL-KONVENZJONI
            L-Unjoni Ewropea tiddikjara li, fl-Istati Membri elenkati hawn taħt, applikazzjoni, ħlief għal applikazzjoni li ssir skont l-Artikolu 10(1)(a) u (2)(a) tal-Konvenzjoni, għandha tinkludi l-informazzjoni jew id-dokumenti speċifikati għal kull wieħed minn dawn l-Istati Membri:

               Ir-Renju tal-Belġju:

                        —

                        Għal applikazzjonijiet skont l-Artikolu 10(1)(e) u (f) u (2)(b) u (c), it-test sħiħ tad-deċiżjoni jew tad-deċiżjonijiet f'kopja jew kopji ċċertifikati.

               Ir-Repubblika Ċeka:

                        —

                        Il-prokura mogħtija lill-Awtorità Ċentrali mill-applikant skont l-Artikolu 42.

               Ir-Repubblika Federali tal-Ġermanja:

                        —

                        In-nazzjonalità, il-professjoni jew ix-xogħol tal-kreditur u, fejn hu f'loku, l-isem u l-indirizz tar-rappreżentant legali tiegħu.

                        —

                        In-nazzjonalità, il-professjoni jew ix-xogħol tad-debitur, dment li dawn ikunu magħrufin mill-kreditur.

                        —

                        Fil-każ ta' applikazzjoni minn fornitur ta' servizz tal-liġi pubblika li jagħmel talbiet ta' manteniment ta' dritt trasferit, l-isem u d-dettalji ta' kuntatt tal-persuna li t-talba tagħha ġiet ittrasferita.

                        —

                        Fil-każ ta' indiċjar ta' talba infurzabbli, il-metodu tal-kalkolu tal-indiċjar u, fil-każ ta' obbligu biex jitħallas l-interessi legali, ir-rata tal-interessi legali u d-data tal-bidu tal-imgħax obbligatorju.

               Ir-Renju ta' Spanja:

                        —

                        In-nazzjonalità tal-kreditur

                        —

                        In-nazzjonalità tad-debitur

                        —

                        In-numru tal-identità (karta tal-identità jew passaport) kemm tal-kreditur kif ukoll tad-debitur.

               Ir-Repubblika Franċiża:

            L-applikazzjonijiet imsemmija fl-Artikolu 10(1)(e) u (f) u 2(b) u (c) għandhom ikunu akkumpanjati mid-deċiżjoni dwar manteniment li għandha tiġi modifikata.

               Ir-Repubblika tal-Kroazja:

            I.   Applikazzjoni skont l-Artikolu 10(1)(b)

                        1.

                        Applikazzjoni għall-eżekuzzjoni ta' deċiżjoni magħmula jew rikonoxxuta fir-Repubblika tal-Kroazja bħala l-Istat li ssirlu t-talba għandha tinkludi:

                                    —

                                    dettalji tal-qorti li ħarġet id-deċiżjoni u d-data li fiha nħarġet id-deċiżjoni,

                                    —

                                    dettalji tal-kont tal-bank tal-kreditur (numru tal-kont, isem tal-bank, IBAN).

                        2.

                        Jekk l-applikant ikun minorenni, l-applikazzjoni għandha tiġi ffirmata mir-rappreżentant legali tiegħu.
                        Applikazzjoni għall-eżekuzzjoni ta' deċiżjoni magħmula jew rikonoxxuta fir-Repubblika tal-Kroazja bħala l-Istat li ssirlu t-talba għandha tkun akkumpanjata mid-dokumenti li ġejjin:

                                    —

                                    id-dokument oriġinali tal-mandat ta' eżekuzzjoni jew id-deċiżjoni oriġinali tal-qorti, jew kopja ċċertifikata tad-deċiżjoni tal-qorti b'attestazzjoni tal-eżegwibbiltà tagħha,

                                    —

                                    lista dettaljata ta' arretrati mitluba,

                                    —

                                    f'każijiet fejn l-indiċjar japplika għal applikazzjoni eżegwibbli, il-metodu tal-kalkolu tal-indiċjar u, fejn hemm l-obbligu li jitħallsu l-interessi legali, indikazzjoni tar-rata tal-interessi legali u d-data tal-bidu tal-imgħax ta' kull xahar,

                                    —

                                    id-dettalji tal-kont tal-bank li fih għandhom jiġu ttrasferiti l-ammonti mogħtija,

                                    —

                                    traduzzjoni uffiċjali għal-lingwa Kroata, minn traduttur ġuramentat, tad-dokumenti kollha,

                                    —

                                    il-prokura mogħtija lill-Awtorità Ċentrali mill-applikant f'konformità mal-Artikolu 42 tal-Konvenzjoni.

                  II.   Applikazzjonijiet skont l-Artikolu 10(1)(c) u (d)

                        1.

                        Applikazzjoni għall-għoti ta' deċiżjoni fir-Repubblika tal-Kroazja bħala l-Istat li ssirlu t-talba għandha tinkludi:

                                    —

                                    indikazzjoni tal-ammont ta' manteniment ta' kull xahar mitlub,

                                    —

                                    il-perijodu li għalih jintalab il-manteniment,

                                    —

                                    informazzjoni dwar l-istatus personali u soċjali tal-applikant (it-tifel/tifla u l-ġenitur li miegħu huwa jgħix/hija tgħix),

                                    —

                                    informazzjoni dwar l-istatus personali u soċjali tad-debitur — il-ġenitur li ma jgħix/tgħix miegħu t-tifel/tifla, in-numru ta' persuni li diġà qegħdin jirċievu manteniment mid-debitur, jekk l-informazzjoni tkun disponibbli għall-applikant.

                        2.

                        L-applikazzjoni għanda tiġi ffirmata personalment mill-applikant jew, jekk l-applikant ikun minorenni, mir-rappreżentant legali tiegħu.
                        Applikazzjoni għall-għoti ta' deċiżjoni fir-Repubblika tal-Kroazja bħala l-Istat li ssirlu t-talba għandha tkun akkumpanjata mid-dokumenti li ġejjin:

                                    —

                                    dokumenti li jagħtu prova tar-relazzjoni bejn il-ġenitur u t-tifel/tifla; l-istatus taż-żwieġ jew sħubija tal-applikant u tad-debitur; iċ-ċertifikat tat-twelid tat-tifel/tifla, jekk il-parentela għandhiex tiġi stabbilita bħala kwistjoni preliminari,

                                    —

                                    iċ-ċertifikat tax-xoljiment taż-żwieġ,

                                    —

                                    id-deċiżjoni mill-entità kompetenti rigward it-tħaris tat-tifel/tifla jew deċiżjoni dwar il-kustodja tat-tifel/tifla,

                                    —

                                    id-dokument li abbażi tiegħu jiġi kkalkulat l-indiċjar tal-ammont ta' manteniment (jekk dan ikun previst fl-Istat li jagħmel it-talba),

                                    —

                                    traduzzjoni uffiċjali għal-lingwa Kroata, minn traduttur ġuramentat, tad-dokumenti kollha,

                                    —

                                    il-prokura mogħtija lill-Awtorità Ċentrali mill-applikant f'konformità mal-Artikolu 42 tal-Konvenzjoni.

                  III.   Applikazzjonijiet skont l-Artikolu 10(1)(e) u (f)

                        1.

                        Applikazzjoni għal modifika ta' deċiżjoni għandha tinkludi:

                                    —

                                    l-isem tal-qorti li ħarġet id-deċiżjoni li qed tintalab modifika tagħha jew tal-entità li quddiemha jkun ġie konkluż il-ftehim dwar il-manteniment,

                                    —

                                    id-data li fiha tkun inħarġet id-deċiżjoni jew ikun ġie konkluż il-ftehim u n-numru tad-deċiżjoni jew il-ftehim,

                                    —

                                    l-isem u l-kunjom tal-partijiet fil-proċedimenti u d-dati tat-twelid tagħhom,

                                    —

                                    il-bidla fiċ-ċirkostanzi tal-persuna li tirċievi l-manteniment, id-debitur, il-kreditur u l-persuna li tħares it-tifel/tifla, inkluż il-fatt li tkun inħarġet deċiżjoni ġdida jew ikun ġie konkluż ftehim ġdid dwar it-tħaris tat-tifel/tifla; il-bidla fl-ispejjeż tal-għajxien u ċirkostanzi oħrajn li jiġġustifikaw modifika tad-deċiżjoni,

                                    —

                                    indikazzjoni tal-ammont ta' kull xahar mitlub,

                                    —

                                    ldettalji tal-kont tal-bank tal-kreditur (numru tal-kont, isem tal-bank, IBAN).

                        2.

                        L-applikazzjoni għanda tiġi ffirmata personalment mill-applikant jew, jekk l-applikant ikun minorenni, mir-rappreżentant legali tiegħu.
                        Applikazzjoni għal modifika ta' deċiżjoni għandha tkun akkumpanjata mid-dokumenti li ġejjin:

                                    —

                                    id-dokument oriġinali tal-mandat ta' eżekuzzjoni jew id-deċiżjoni oriġinali tal-qorti, jew kopja ċċertifikata tad-deċiżjoni tal-qorti b'attestazzjoni tal-eżegwibbiltà tagħha,

                                    —

                                    id-dettalji tal-kont tal-bank li fih għandhom jiġu ttrasferiti l-ammonti mogħtija,

                                    —

                                    traduzzjoni uffiċjali għal-lingwa Kroata, minn traduttur ġuramentat, tad-dokumenti kollha,

                                    —

                                    il-prokura mogħtija lill-Awtorità Ċentrali mill-applikant f'konformità mal-Artikolu 42 tal-Konvenzjoni.

                  IV.   Applikazzjonijiet skont l-Artikolu 10(2)(b) u (c)

                        1.

                        Applikazzjoni għal modifika ta' deċiżjoni għandha tinkludi:

                                    —

                                    l-isem tal-qorti li ħarġet id-deċiżjoni li qed tintalab modifika tagħha jew tal-entità li quddiemha jkun ġie konkluż il-ftehim dwar il-manteniment,

                                    —

                                    id-data li fiha tkun inħarġet id-deċiżjoni jew ikun ġie konkluż il-ftehim u n-numru tad-deċiżjoni jew il-ftehim,

                                    —

                                    l-isem u l-kunjom tal-partijiet fil-proċedimenti u d-dati tat-twelid tagħhom,

                                    —

                                    il-bidla fiċ-ċirkostanzi tal-persuna li tirċievi l-manteniment, id-debitur, il-kreditur u l-persuna li tħares it-tifel/tifla, inkluż il-fatt li tkun ingħatat deċiżjoni ġdida jew ikun ġie konkluż ftehim ġdid dwar it-tħaris tat-tifel/tifla; il-bidla fl-ispejjeż tal-għajxien u ċirkostanzi oħrajn li jiġġustifikaw modifika tad-deċiżjoni,

                                    —

                                    indikazzjoni tal-ammont ta' kull xahar li jkun tħallas qabel ma tiġi ppreżentata l-applikazzjoni u l-modifika mitluba.

                        2.

                        L-applikazzjoni għandha tiġi ffirmata personalment mill-applikant.
                        Applikazzjoni għal modifika ta' deċiżjoni għandha tkun akkumpanjata mid-dokumenti li ġejjin:

                                    —

                                    id-dokument oriġinali tal-mandat ta' eżekuzzjoni jew id-deċiżjoni oriġinali tal-qorti, jew kopja ċċertifikata tad-deċiżjoni tal-qorti b'attestazzjoni tal-eżegwibbiltà tagħha,

                                    —

                                    traduzzjoni uffiċjali għal-lingwa Kroata, minn traduttur ġuramentat, tad-dokumenti kollha,

                                    —

                                    il-prokura mogħtija lill-Awtorità Ċentrali mill-applikant f'konformità mal-Artikolu 42 tal-Konvenzjoni.

               Ir-Repubblika tal-Latvja:

                        —

                        L-applikazzjoni għandha tinkludi l-informazzjoni speċifikata fil-formoli rilevanti rrakkomandati u ppubblikati mill-Konferenza tal-Aja dwar id-Dritt Internazzjonali Privat u għandha tkun akkumpanjata b'irċevuti tal-ħlas tat-taxxa mill-Istat f'każijiet fejn l-applikant ma jkunx eżenti mill-ħlas tat-taxxa tal-Istat jew ma jirċivix assistenza legali, kif ukoll dokumenti li jikkonfermaw l-informazzjoni inkluża fl-applikazzjoni.

                        —

                        L-applikazzjoni għandha tinkludi l-kodiċi personali tal-applikant (jekk assenjat fir-Repubblika tal-Latvja) jew in-numru ta' identifikazzjoni, jekk ikun assenjat; il-kodiċi personali tal-konvenut (jekk assenjat fir-Repubblika tal-Latvja) jew in-numru ta' identifikazzjoni, jekk ikun assenjat; il-kodiċijiet personali (jekk assenjati fir-Repubblika tal-Latvja) jew in-numri ta' identifikazzjoni, jekk ikunu assenjati, tal-persuni kollha li għalihom hu mitlub il-manteniment.

                        —

                        L-applikazzjonijiet imsemmija fl-Artikolu 10(1)(a), (b), (d) u (f) u 2(a) u (c) li ma jirrigwardawx il-manteniment tat-tfal (fi ħdan it-tifsira tal-Artikolu 15) għandhom ikunu akkumpanjati minn dokument li juri sa liema punt l-applikant irċieva assistenza legali b'xejn fl-Istat ta' oriġini, u jkun fih informazzjoni dwar it-tip u l-ammont ta' assistenza legali li diġà ntalbet kif ukoll jindika liema assistenza legali oħra ser tkun meħtieġa.

                        —

                        L-applikazzjonijiet imsemmija fl-Artikolu 10(1)(b) għandhom ikunu akkumpanjati b'dokument li jindika l-mezz ta' infurzar magħżul mill-applikant (il-proċedimenti sabiex ikunu rkuprati l-assi mobbli, il-fondi u/jew il-proprjetà immobbli tad-debitur).

                        —

                        L-applikazzjonijiet imsemmija fl-Artikolu 10(1)(b) għandhom ikunu akkumpanjati minn dokument li fih il-kalkolu tad-dejn.

                        —

                        L-applikazzjonijiet imsemmija fl-Artikolu 10(1)(c), (d), (e) u (f) u 2(b) u (c) tal-Konvenzjoni għandhom ikunu akkumpanjati minn dokumenti li jissostanzjaw l-informazzjoni dwar is-sitwazzjoni finanzjarja u l-spejjeż tal-kreditur u/jew tad-debitur.

               Ir-Repubblika ta' Malta:

            I.   Applikazzjonijiet skont l-Artikolu 10(1)(b)

                        1.

                        Applikazzjoni għall-infurzar ta' deċiżjoni għandha tinkludi:

                                    —

                                    l-isem tal-qorti li tkun ħarġet is-sentenza;

                                    —

                                    id-data tas-sentenza;

                                    —

                                    id-dettalji tan-nazzjonalità tal-kreditur u d-debitur; u

                                    —

                                    il-professjoni jew l-impjieg.

                        2.

                        Id-dokumenti li ġejjin għandhom ikunu mehmuża wkoll:

                                    —

                                    kopja ċertifikata tas-sentenza flimkien mal-mandat għall-eżekuzzjoni tagħha;

                                    —

                                    lista dettaljata ta' arretrati u fil-każ ta' indiċjar ta' talba infurzabbli, il-metodu tal-kalkolu tal-indiċjar u, fil-każ ta' obbligu biex jitħallsu interessi legali, ir-rata tal-interessi legali u d-data tal-bidu għall-interessi mandatorji;

                                    —

                                    id-dettalji tal-kont tal-bank li fih għandhom jiġu ttrasferiti l-ammonti infurzati,

                                    —

                                    kopja tal-applikazzjoni flimkien mal-annessi; u

                                    —

                                    traduzzjoni tad-dokumenti kollha fil-lingwa Maltija minn traduttur ġuramentat professjonali.

                  II.   Applikazzjonijiet skont l-Artikolu 10(1)(c) u (d)

            Applikazzjoni għall-istabbiliment ta' deċiżjoni li tagħti manteniment għat-tfal għandha tkun akkumpanjata mid-dokumenti li ġejjin:

                        —

                        ammont ta' kull xahar ta' manteniment għat-tfal b'rabta ma' kull kreditur; u

                        —

                        ir-raġunijiet għall-applikazzjoni għad-deċiżjoni li għandha tinkludi informazzjoni dwar ir-relazzjoni bejn il-kreditur u d-debitur u s-sitwazzjoni finanzjarja tar-rappreżentant legali tal-kreditur u li għandha tinkludi informazzjoni relatata ma':

                                    (i)

                                    l-ispejjeż ta' manteniment; ikel, saħħa, ħwejjeġ, akkomodazzjoni u edukazzjoni. (Nota: Meta jintalab manteniment għal aktar minn tifel/tifla waħda, għandha tingħata informazzjoni relatata ma' kull tifel/tifla.

                                    (ii)

                                    is-sorsi u l-ammont ta' dħul ta' kull xahar tal-ġenitur li jieħu ħsieb lill-kreditur; u

                                    (iii)

                                    in-nefqa ta' kull xahar tal-ġenitur li jieħu ħsieb lill-kreditur b'rabta mal-kreditur.

                  III.   Applikazzjonijiet skont l-Artikolu 10(1)(e) u (f)

            Applikazzjoni għal modifika ta' deċiżjoni li tagħti manteniment għandha tinkludi::

                        —

                        l-isem tal-qorti li toħroġ is-sentenza, id-data tas-sentenza u d-dettalji tal-partijiet fil-proċeduri;

                        —

                        indikazzjoni tal-ammont ta' manteniment ta' kull xahar mitlub f'isem kull kreditur minflok il-manteniment li ngħata qabel;

                        —

                        indikazzjoni tal-bidla fiċ-ċirkostanzi li tiġġustifika t-talba għal bidla fl-ammont tal-manteniment; u

                        —

                        dokumenti ta' evidenza li għandhom jiġu elenkati u mehmuża mal-applikazzjoni (Nota: Dawn id-dokumenti għandhom ikunu orġinali jew kopji ċċertifikati).

                  IV.   Applikazzjonijiet magħmulin skont l-Artikolu 10(2)(b) u (c)

            Applikazzjoni għal modifika ta' deċiżjoni li tagħti manteniment għandha tinkludi:

                        —

                        l-isem tal-qorti li toħroġ is-sentenza, id-data tas-sentenza u d-dettalji tal-partijiet fil-proċeduri;

                        —

                        indikazzjoni tal-ammont ta' manteniment ta' kull xahar mitlub f'isem kull kreditur minflok il-manteniment li ngħata qabel;

                        —

                        indikazzjoni tal-bidla fiċ-ċirkostanzi li tiġġustifika t-talba għal bidla fl-ammont tal-manteniment; u

                        —

                        dokumenti ta' evidenza li għandhom jiġu elenkati u mehmuża mal-applikazzjoni. (Nota: Dawn id-dokumenti għandhom ikunu orġinali jew kopji ċċertifikati).

               Ir-Repubblika tal-Polonja:

            I.   Applikazzjoni skont l-Artikolu 10(1)(b)

                        1.

                        Applikazzjoni għall-infurzar ta' deċiżjoni għandha tinkludi l-isem tal-qorti li tkun tat is-sentenza, id-data tas-sentenza u l-isem u l-kunjom tal-partijiet fil-proċeduri.

                        2.

                        Id-dokumenti li ġejjin għandhom ikunu mehmuża:

                                    —

                                    id-dokument oriġinali tat-titolu infurzabbli (kopja ċċertifikata tas-sentenza flimkien mal-ordni għall-infurzar tagħha),

                                    —

                                    lista dettaljata ta' arretrati,

                                    —

                                    id-dettalji tal-kont tal-bank li fih għandhom jiġu ttrasferiti l-ammonti infurzati,

                                    —

                                    kopja tal-applikazzjoni flimkien mal-annessi,

                                    —

                                    it-traduzzjoni tad-dokumenti kollha fil-Pollakk minn traduttur ġuramentat.

                        3.

                        L-applikazzjoni, ir-raġunijiet għall-applikazzjoni, il-lista tal-arretrati u l-informazzjoni dwar is-sitwazzjoni finanzjarja tad-debitur għandhom ikunu ffirmati personalment mill-kreditur(i) jew, fil-każ ta' minuri, mir-rappreżentant legali tagħhom.

                        4.

                        Meta l-kreditur ma jkunx fil-pussess tad-dokument oriġinali tat-titolu infurzabbli, ir-raġuni għandha tkun iddikjarata fl-applikazzjoni (pereżempju dokument mitluf jew distrutt, jew meta l-qorti ma tkunx stabbiliet titolu infurzabbli).

                        5.

                        Fil-każ ta' telf tat-titolu infurzabbli, għandha tkun mehmuża applikazzjoni ħalli jibqa' fis-seħħ it-titolu infurzabbli li għandu jissostitwixxi lil dak mitluf.

                  II.   Applikazzjonijiet skont l-Artikolu 10(1)(c) u (d)

                        1.

                        Applikazzjoni sabiex tkun stabbilita deċiżjoni li biha jingħata manteniment lit-tfal, għandu jkun fiha indikazzjoni tal-ammont ta' kull xahar mitlub fit-titolu bħala manteniment għat-tfal għal kull kreditur.

                        2.

                        L-applikazzjoni u r-raġunijiet għall-applikazzjoni għandhom ikunu ffirmati personalment mill-kreditur(i) jew, fil-każ ta' minuri, mir-rappreżentant legali tagħhom.

                        3.

                        Fir-raġunijiet għal applikazzjoni biex tkun stabbilita deċiżjoni, huwa meħtieġ li jiġu ddikjarati l-fatti kollha li jiġġustifikaw it-talba, u b'mod partikolari tingħata informazzjoni dwar:

                                    (a)

                                    ir-relazzjoni ta' bejn il-kreditur u d-debitur: tifel/tifla (tifel/tifla minn żwieġ/tifel/tifla rikonoxxut(a) formalment mid-debitur/il-paternità tat-tifel/tifla stabbilita minn proċeduri tal-qorti), qraba oħra, il-konjuġi, ex-konjuġi, familjari,

                                    (b)

                                    informazzjoni dwar is-sitwazzjoni finanzjarja tal-kreditur għandu jkun fiha data dwar:

                                                —

                                                l-età, is-saħħa u l-livell ta' edukazzjoni tal-kreditur,

                                                —

                                                l-ispejjeż ta' kull xahar tal-kreditur (ikel, ħwejjeġ, iġjene personali, prevenzjoni, mediċina, riabilitazzjoni, taħriġ, ħin liberu, infiq eċċezzjonali, eċċ.),

                                                —

                                                (fejn il-manteniment għat-tfal jintalab għal aktar minn persuna intitolata waħda — id-data ta' hawn fuq għandha tingħata għal kull waħda minn dawn il-persuni),

                                                —

                                                l-edukazzjoni tal-ġenitur li jieħu ħsieb il-kreditur ta' taħt l-età, il-professjoni li jkun tgħallem u l-professjoni reali tiegħu,

                                                —

                                                is-sorsi u l-ammont ta' introjtu ta' kull xahar tal-ġenitur li jieħu ħsieb il-kreditur,

                                                —

                                                l-ispejjeż ta' kull xahar tal-ġenitur li jieħu ħsieb il-kreditur taħt l-età għall-manteniment tiegħu/tagħha u ta' oħrajn, minbarra l-kreditur, dipendenti fuqu/fuqha għall-manteniment,

                                    (c)

                                    l-informazzjoni dwar is-sitwazzjoni finanzjarja tad-debitur għandha tinkludi wkoll data dwar l-edukazzjoni tad-debitur, il-professjoni li jkun tgħallem u l-professjoni reali tiegħu.

                        4.

                        Għandu jkun indikat liema mill-fatti deskritti fir-raġunijiet għandhom jiġu ddikjarati fil-kumpilazzjoni tal-provi (pereżempju l-qari tad-dokument waqt is-seduta, is-smigħ tax-xhud/xhieda, is-smigħ tal-kreditur jew tar-rappreżentant legali tiegħu/tagħha, is-smigħ tad-debitur, eċċ.).

                        5.

                        Huwa neċessarju li jiġi indikat kull element ta' prova meħtieġ u l-informazzjoni kollha meħtieġa biex tippermetti lill-qorti tiġbor dawn il-provi.

                        6.

                        Id-dokumenti għandhom jinkitbu u jiġu mehmuża mal-applikazzjoni fil-verżjoni oriġinali jew fil-forma ta' kopji ċċertifikati; id-dokumenti mfassla b'lingwa barranija għandhom ikunu akkumpanjati minn traduzzjoni ċċertifikata fil-Pollakk.

                        7.

                        Xhieda: l-isem, il-kunjom u l-indirizz ta' kull xhud għandhom ikunu inklużi.

                  III.   L-applikazzjoni prevista fl-Artikolu 10(1)(e) u (f)

                        1.

                        Applikazzjoni għal bidla fid-deċiżjoni li tagħti manteniment għandha tinkludi:

                                    (a)

                                    l-isem tal-qorti li tagħti s-sentenza, id-data tas-sentenza u l-isem u l-kunjom tal-partijiet fil-proċeduri,

                                    (b)

                                    indikazzjoni tal-ammont ta' manteniment ta' kull xahar mitlub f'isem kull kreditur minflok il-manteniment li jkun ingħata qabel.

                        2.

                        Ir-raġunijiet mogħtija fl-applikazzjoni għandhom jistabbilixxu l-bidla fiċ-ċirkostanzi li tiġġustifika t-talba għal bidla fl-ammont tal-manteniment.

                        3.

                        L-applikazzjoni u r-raġunijiet għall-applikazzjoni għandhom ikunu ffirmati personalment mill-kreditur(i) jew, fil-każ ta' minuri, mir-rappreżentant legali tagħhom.

                        4.

                        Għandu jkun indikat liema mill-fatti deskritti fir-raġunijiet għandhom jiġu ddikjarati fil-kumpilazzjoni tal-provi (pereżempju l-qari tad-dokument waqt is-seduta, is-smigħ tax-xhud/xhieda, is-smigħ tal-kreditur jew tar-rappreżentant legali tiegħu/tagħha, is-smigħ tad-debitur, eċċ.).

                        5.

                        Huwa neċessarju li jiġi indikat kull element ta' prova mitlub u l-informazzjoni kollha meħtieġa biex tippermetti lill-qorti tiġbor dawn il-provi.

                        6.

                        Id-dokumenti għandhom jinkitbu u jiġu mehmuża mal-applikazzjoni fil-verżjoni oriġinali jew fil-forma ta' kopji ċċertifikati; id-dokumenti mfassla b'lingwa barranija għandhom ikunu akkumpanjati minn traduzzjoni ċċertifikata fil-Pollakk.

                        7.

                        Xhieda: l-isem, il-kunjom u l-indirizz ta' kull xhud għandhom ikunu inklużi.

                  IV.   Applikazzjoni prevista fl-Artikolu 10(2)(b) u (c)

                        1.

                        Applikazzjoni għal bidla fid-deċiżjoni li tagħti manteniment għandha tinkludi:

                                    (a)

                                    l-isem tal-qorti li tagħti s-sentenza, id-data tas-sentenza u l-isem u l-kunjom tal-partijiet fil-proċeduri,

                                    (b)

                                    indikazzjoni tal-ammont ta' manteniment ta' kull xahar mitlub f'isem kull kreditur minflok il-manteniment li jkun ingħata qabel.

                        2.

                        Ir-raġunijiet mogħtija fl-applikazzjoni għandhom jistabbilixxu l-bidla fiċ-ċirkostanzi li tiġġustifika t-talba għal bidla fl-ammont tal-manteniment.

                        3.

                        L-applikazzjoni u r-raġunijiet għall-applikazzjoni għandhom ikunu ffirmati personalment mid-debitur.

                        4.

                        Għandu jkun indikat liema mill-fatti deskritti fir-raġunijiet għandhom jiġu ddikjarati fil-kumpilazzjoni tal-provi (pereżempju l-qari tad-dokument waqt is-seduta, is-smigħ tax-xhud/xhieda, is-smigħ tal-kreditur jew tar-rappreżentant legali tiegħu/tagħha, is-smigħ tad-debitur, eċċ.).

                        5.

                        Huwa neċessarju li jiġi indikat kull element ta' prova mitlub u l-informazzjoni kollha meħtieġa biex tippermetti lill-qorti tiġbor dawn il-provi.

                        6.

                        Id-dokumenti għandhom jinkitbu u jiġu mehmuża mal-applikazzjoni fil-verżjoni oriġinali, jew fil-forma ta' kopji ċċertifikati; id-dokumenti mfassla b'lingwa barranija għandhom ikunu akkumpanjati minn traduzzjoni ċċertifikata fil-Pollakk.

                        7.

                        Xhieda: l-isem, il-kunjom u l-indirizz ta' kull xhud għandhom ikunu inklużi.

               Ir-Repubblika Portugiża:

            I.   Applikazzjoni skont l-Artikolu 10(1)(b)

            Applikazzjoni għall-infurzar ta' deċiżjoni għandha tkun akkumpanjata, apparti d-dokumenti msemmija fl-Artikolu 25, minn:

                        1.

                        lista ddettaljata tal-arretrati u, fil-każ tal-indiċjar ta' talba infurzabbli, il-metodu tal-kalkolu ta' dan l-indiċjar; jekk ikun hemm l-obbligu li jitħallas l-interessi legali, indikazzjoni tar-rata tal-interessi legali u d-data tal-bidu tal-obbligu;

                        2.

                        identifikazzjoni sħiħa tal-kont bankarju li fih għandhom jiġu ttrasferiti l-ammonti.

                  II.   Applikazzjoni skont l-Artikolu 10(1)(c) u (d)

            Applikazzjoni għall-istabbiliment ta' deċiżjoni li tagħti manteniment għat-tfal, fit-tifsira tal-Artikolu 15, għandha tkun akkumpanjata mid-dokumenti ta' evidenza li ġejjin:

                        1.

                        l-ammont fix-xahar ta' manteniment għat-tfal li saret applikazzjoni għalih f'isem kull kreditur;

                        2.

                        ir-raġunijiet għall-applikazzjoni għall-istabbiliment ta' deċiżjoni, li għandhom jirrapportaw il-fatti kollha li jappoġġaw l-applikazzjoni kif ukoll jipprovdu informazzjoni dwar:

                                    (a)

                                    ir-relazzjoni ta' bejn il-kreditur u d-debitur: tifel/tifla (tifel/tifla minn żwieġ/tifel/tifla rikonoxxuti formalment mid-debitur/il-paternità tat-tifel/tifla stabbilita minn proċeduri tal-qorti), inkluża s-sottomissjoni ta' ċertifikat li jixhed il-parentela/l-adozzjoni;

                                    (b)

                                    is-sitwazzjoni finanzjarja tar-rappreżentant legali tal-kreditur(i) (ġenitur jew kustodju), li għandha tinkludi data dwar:

                                                —

                                                l-ispejjeż għall-manteniment ta' kull xahar: l-ikel, is-saħħa, il-ħwejjeġ, l-akkomodazzjoni, l-edukazzjoni (fejn tkun saret talba għall-manteniment ta' aktar minn persuna waħda intitolata, id-data ta' hawn fuq għandha tingħata għal kull waħda minn dawn il-persuni);

                                                —

                                                is-sorsi u l-ammont ta' introjtu ta' kull xahar tal-ġenitur li jieħu ħsieb lill-kreditur;

                                                —

                                                l-ispejjeż ta' kull xahar tal-ġenitur li jkun qed jieħu ħsieb kreditur taħt l-età, sabiex imantni lilu nnifsu u oħrajn li għalihom huwa responsabbli;

                        3.

                        l-applikazzjoni u raġunijiet għall-applikazzjoni, iffirmata personalment mill-kreditur(i) jew, fil-każ ta' minuri, mir-rappreżentant legali tiegħu/tagħhom;

                  III.   Applikazzjoni skont l-Artikolu 10(1)(e) u (f)

            Applikazzjoni għal modifika fid-deċiżjoni dwar l-għoti ta' manteniment għandha tinkludi:

                        1.

                        l-isem tal-qorti li toħroġ is-sentenza, id-data tas-sentenza u l-identifikazzjoni tal-partijiet fil-proċeduri;

                        2.

                        indikazzjoni tal-ammont ta' manteniment ta' kull xahar mitlub f'isem kull kreditur minflok il-manteniment li ngħata qabel;

                        3.

                        fir-raġunijiet għaliha, indikazzjoni tal-bidla fiċ-ċirkostanzi li tiġġustifika t-talba għal bidla fl-ammont tal-manteniment;

                        4.

                        id-dokumenti ta' evidenza, li għandhom jiġu elenkati u mehmuża mal-applikazzjoni — dawk oriġinali jew kopji ċċertifikati;

                        5.

                        fuq l-applikazzjoni u r-raġunijiet għaliha, il-firma personali tal-kreditur(i) jew, fil-każ ta' minuri, ir-rappreżentant legali tagħhom;

                  IV.   Applikazzjoni skont l-Artikolu 10(2)(b) u (c)

            Applikazzjoni għall-modifika ta' deċiżjoni dwar l-għoti ta' manteniment (ippreżentata mid-debitur) għandha tinkludi:

                        1.

                        l-isem tal-qorti li toħroġ is-sentenza, id-data tas-sentenza u l-identifikazzjoni tal-partijiet fil-proċeduri;

                        2.

                        indikazzjoni tal-ammont ta' manteniment ta' kull xahar mitlub f'isem kull kreditur minflok il-manteniment li ngħata qabel;

                        3.

                        fir-raġunijiet għaliha, indikazzjoni tal-bidla fiċ-ċirkostanzi li tiġġustifika t-talba għal bidla fl-ammont tal-manteniment;

                        4.

                        id-dokumenti ta' evidenza, li għandhom jiġu elenkati u mehmuża mal-applikazzjoni — dawk oriġinali jew kopji ċċertifikati;

                        5.

                        fuq l-applikazzjoni u r-raġunijiet għaliha, il-firma personali tad-debitur(i).

               Ir-Repubblika Slovakka:

                        —

                        Informazzjoni dwar in-nazzjonalità tal-partijiet kollha involuti.

               Ir-Renju Unit tal-Gran Brittanja u tal-Irlanda ta' Fuq:

               Applikazzjoni skont l-Artikolu 10(1)(b)

               L-Ingilterra u Wales

            Id-dokument oriġinali u/jew kopja ċċertifikata tad-deċiżjoni; Iċ-ċertifikat għall-infurzabbiltà; Id-dikjarazzjoni tal-Arretrati; Dokument li jiddikjara li d-debitur deher fis-smigħ oriġinali u jekk le, dokument li jiddikjara li d-debitur kien innotifikat u ngħata avviż dwar dawn il-proċeduri jew li kien innotifikat bid-deċiżjoni oriġinali u ngħata l-opportunità biex jiddefendi ruħu jew jappella; Dikjarazzjoni dwar il-lok tad-debitur — residenzjali u tal-impjieg; Dikjarazzjoni għall-identifikazzjoni tad-debitur; Ritratt tad-debitur, jekk disponibbli; Dokument li jindika kemm l-applikant ibbenefika minn għajnuna legali b'xejn; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Kopja ċċertifikata taċ-Ċertifikat taż-Żwieġ jekk applikabbli. Kopja ċċertifikata tal-ordni jew strument ieħor bħala prova tax-xoljiment taż-żwieġ jew ta' relazzjoni oħra, jekk applikabbli.

               L-Iskozja

            Id-dokument oriġinali u/jew kopja ċċertifikata tad-deċiżjoni; Iċ-ċertifikat għall-infurzabbiltà; Id-dikjarazzjoni tal-Arretrati; Dokument li jiddikjara li d-debitur deher fis-smigħ oriġinali u jekk le, dokument li jiddikjara li d-debitur kien innotifikat dwar dawk il-proċeduri, jew li kien innotifikat bid-deċiżjoni oriġinali u ngħata l-opportunità biex jappella; Dikjarazzjoni dwar lok id-debitur; Dikjarazzjoni għall-identifikazzjoni tad-debitur; Ritratt tad-debitur, jekk disponibbli; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli.

               L-Irlanda ta' Fuq

            Id-dokument oriġinali u/jew kopja ċċertifikata tad-deċiżjoni; Iċ-ċertifikat għall-infurzabbiltà; Id-dikjarazzjoni tal-Arretrati; Dokument li jiddikjara li d-debitur deher fis-smigħ oriġinali u jekk le, dokument li jiddikjara li d-debitur kien innotifikat dwar dawk il-proċeduri, jew li kien innotifikat bid-deċiżjoni oriġinali u ngħata l-opportunità biex jappella; Dikjarazzjoni dwar il-lok tad-debitur — residenzjali u tal-impjieg; Dikjarazzjoni għall-identifikazzjoni tad-debitur; Ritratt tad-debitur, jekk disponibbli; Dokument li jindika kemm l-applikant ibbenefika minn għajnuna legali b'xejn; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Kopja ċċertifikata taċ-Ċertifikat taż-Żwieġ jekk applikabbli.

               Applikazzjoni skont l-Artikolu 10(1)(c)

               L-Ingilterra u Wales

            Dokumenti rilevanti għas-sitwazzjoni finanzjarja — l-introjtu/l-ispejjeż/l-assi; Dikjarazzjoni dwar il-lok tal-konvenut — residenzjali u tal-impjieg; Dikjarazzjoni għall-identifikazzjoni tal-konvenut; Ritratt tal-konvenut, jekk disponibbli; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Kopja ċċertifikata taċ-Ċertifikat taż-Żwieġ jekk applikabbli; Kopja ċċertifikata tal-ordni jew strument ieħor bħala evidenza tax-xoljiment taż-żwieġ jew ta' relazzjoni oħra, jekk applikabbli. Kopja ta' kwalunkwe ordni tal-qorti rilevanti; Applikazzjoni għal għajnuna legali; Id-dokument li jipprova parentela jekk applikabbli; Kwalunkwe dokument ieħor speċifikat skont l-Artikoli 16(3), 25(1)a), b) u d) u (3) b) u 30(3) jekk rilevanti.

               L-Iskozja

            Dokumenti rilevanti għas-sitwazzjoni finanzjarja — l-introjtu/l-ispejjeż/l-assi; Dikjarazzjoni dwar lok il-konvenut; Dikjarazzjoni għall-identifikazzjoni tal-konvenut; Ritratt tal-konvenut, jekk disponibbli; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Kopja ċċertifikata taċ-Ċertifikat taż-Żwieġ jekk applikabbli; Applikazzjoni għal għajnuna legali; Id-dokument li jipprova parentela jekk applikabbli.

               L-Irlanda ta' Fuq

            Dokumenti rilevanti għas-sitwazzjoni finanzjarja — l-introjtu/l-ispejjeż/l-assi; Dikjarazzjoni dwar il-lok tal-konvenut — residenzjali u tal-impjieg; Dikjarazzjoni għall-identifikazzjoni tal-konvenut; Ritratt tal-konvenut, jekk disponibbli; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Kopja ċċertifikata taċ-Ċertifikat taż-Żwieġ jekk applikabbli; Kopja ċċertifikata tas-Sentenza Proviżorja (Decree Nisi) (ċertifikat interim tad-divorzju) jekk applikabbli; Kopja ta' kwalunkwe ordni tal-qorti rilevanti; Applikazzjoni għal għajnuna legali; Id-dokument li jipprova parentela jekk applikabbli; Kwalunkwe dokument ieħor speċifikat skont l-Artikoli 16(3), 25(1) a), b) u d) u (3) b) u 30(3) jekk rilevanti.

               Applikazzjoni skont l-Artikolu 10(1)(d)

               L-Ingilterra u Wales

            Kopja ċċertifikata tad-deċiżjoni rilevanti għal Artikolu 20 jew l-Artikolu 22 (b) jew (e) flimkien mad-dokumenti rilevanti fit-tfassil ta' dik id-deċiżjoni; Dokument li jindika kemm l-applikant ibbenefika minn għajnuna legali b'xejn; Dokumenti rilevanti għas-sitwazzjoni finanzjarja — l-introjtu/l-ispejjeż/l-assi; Dikjarazzjoni dwar il-lok — residenzjali u tal-impjieg tal-konvenut; Dikjarazzjoni għall-identifikazzjoni tal-konvenut; Ritratt tal-konvenut, jekk disponibbli; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Kopja ċċertifikata taċ-Ċertifikat taż-Żwieġ jekk applikabbli; Kopja ċċertifikata tal-ordni jew strument ieħor bħala prova tax-xoljiment taż-żwieġ jew ta' relazzjoni oħra, jekk applikabbli. Kopja ta' kwalunkwe ordni tal-qorti rilevanti; Id-dokument li jipprova parentela jekk applikabbli; Kwalunkwe dokument ieħor speċifikat skont l-Artikoli 16(3), 25(1) (a), (b) u (d) u (3) (b) u 30(3) jekk rilevanti.

               L-Iskozja

            Bħal fl-Artikolu 10(1) (c) ta' hawn fuq.

               L-Irlanda ta' Fuq

            Kopja ċċertifikata tad-deċiżjoni rilevanti għal Artikolu 20 jew 22 (b) jew (e) flimkien mad-dokumenti rilevanti fit-tfassil ta' dik id-deċiżjoni; Dokument li jindika kemm l-applikant ibbenefika minn għajnuna legali b'xejn; Dokumenti rilevanti għas-sitwazzjoni finanzjarja — l-introjtu/l-ispejjeż/l-assi; Dikjarazzjoni dwar il-lok — residenzjali u tal-impjieg tal-konvenut; Dikjarazzjoni għall-identifikazzjoni tal-konvenut; Ritratt tal-konvenut, jekk disponibbli; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Kopja ċċertifikata taċ-Ċertifikat taż-Żwieġ jekk applikabbli; Kopja ċċertifikata tas-Sentenza Proviżorja (Decree Nisi) (ċertifikat interim tad-divorzju) jekk applikabbli; Kopja ta' kwalunkwe ordni tal-qorti rilevanti; Id-dokument li jipprova parentela jekk applikabbli; Kwalunkwe dokument ieħor speċifikat skont l-Artikoli 16(3), 25(1) (a), (b) u (d) u (3) (b) u 30(3) jekk rilevanti.

               Applikazzjoni skont l-Artikolu 10(1) (e)

               L-Ingilterra u Wales

            Kopja tad-deċiżjoni li għandha tiġi mmodifikata; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Applikazzjoni għal għajnuna legali; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni tat-tifel/tifla/tfal; Dokumenti rilevanti għall-istat ċivili tal-applikant/tal-konvenut, jekk applikabbli; Kopja ta' kwalunkwe ordni tal-qorti rilevanti; Kwalunkwe dokument ieħor speċifikat skont l-Artikoli 16(3), 25(1) (a), (b) u (d) u (3) (b) u 30(3) jekk rilevanti. Dikjarazzjoni bil-miktub li ż-żewġ partijiet dehru fil-proċeduri, u jekk ikun deher l-applikant biss, id-dokument oriġinali jew il-kopja ċċertifikata li jagħtu prova tas-servizz tan-notifika tal-proċeduri lill-parti l-oħra.

               L-Iskozja

            Kopja tad-deċiżjoni li għandha tiġi mmodifikata; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Applikazzjoni għal għajnuna legali; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni tat-tifel/tifla/tfal.

               L-Irlanda ta' Fuq

            Kopja tad-deċiżjoni li għandha tiġi mmodifikata; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Applikazzjoni għal għajnuna legali; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni tat-tifel/tifla/tfal; Dokumenti rilevanti għall-istat ċivili tal-applikant/tal-konvenut, jekk applikabbli; Kopja ta' kwalunkwe ordni tal-qorti rilevanti; Kwalunkwe dokument ieħor speċifikat skont l-Artikoli 16(3), 25(1) (a), (b) u (d) u (3) (b) u 30(3) jekk rilevanti.

               Applikazzjoni skont l-Artikolu 10(1)(f)

               L-Ingilterra u Wales

            Id-dokument oriġinali u/jew il-kopja ċċertifikata tad-deċiżjoni li għandha tiġi mmodifikata; Dokument li jiddikjara li d-debitur deher fis-smigħ oriġinali u jekk le, dokument li jiddikjara li d-debitur kien innotifikat dwar dawk il-proċeduri, jew li kien innotifikat bid-deċiżjoni oriġinali u ngħata l-opportunità biex jappella; Dokument li jindika kemm l-applikant ibbenefika minn għajnuna legali b'xejn; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Iċ-ċertifikat għall-infurzabbiltà; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni tat-tifel/tifla/tfal; Kopja ċċertifikata taċ-Ċertifikat taż-Żwieġ jekk applikabbli; Kopja ċċertifikata tal-ordni jew strument ieħor bħala prova tax-xoljiment taż-żwieġ jew ta' relazzjoni oħra, jekk applikabbli; Dokumenti rilevanti għall-istat ċivili tal-applikant/tal-konvenut, jekk applikabbli; Kopja ta' kwalunkwe ordni tal-qorti rilevanti; Dikjarazzjoni dwar il-lok tad-debitur — residenzjali u tal-impjieg; Dikjarazzjoni għall-identifikazzjoni tad-debitur; Ritratt tad-debitur, jekk disponibbli; Kwalunkwe dokument ieħor speċifikat skont l-Artikoli 16(3), 25(1) (a), (b) u (d) u (3) (b) u 30(3) jekk rilevanti. Dikjarazzjoni bil-miktub li ż-żewġ partijiet dehru fil-proċeduri, u jekk ikun deher l-applikant biss, id-dokument oriġinali jew il-kopja ċċertifikata li jagħtu prova tas-servizz tan-notifika tal-proċeduri lill-parti l-oħra.

               L-Iskozja

            Id-dokument oriġinali u/jew il-kopja ċċertifikata tad-deċiżjoni li għandha tiġi mmodifikata; Dokument li juri li d-debitur ġie nnotifikat b'dawk il-proċeduri, jew li kien innotifikat bid-deċiżjoni oriġinali u li ngħata opportunità biex jappella; Dokument li jindika kemm l-applikant ibbenefika minn għajnuna legali b'xejn; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Iċ-ċertifikat għall-infurzabbiltà; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni tat-tifel/tifla/tfal; Dokumenti rilevanti għall-istat ċivili tal-applikant/tal-konvenut, jekk applikabbli; Dikjarazzjoni dwar lok id-debitur; Dikjarazzjoni għall-identifikazzjoni tad-debitur; Ritratt tad-debitur, jekk disponibbli.

               L-Irlanda ta' Fuq

            Id-dokument oriġinali u/jew il-kopja ċċertifikata tad-deċiżjoni li għandha tiġi mmodifikata; Dokument li jiddikjara li d-debitur deher fis-smigħ oriġinali u jekk le, dokument li jiddikjara li d-debitur kien innotifikat dwar dawk il-proċeduri, jew li kien innotifikat bid-deċiżjoni oriġinali u ngħata l-opportunità biex jappella; Dokument li jindika kemm l-applikant ibbenefika minn għajnuna legali b'xejn; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Iċ-ċertifikat għall-infurzabbiltà; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni tat-tifel/tifla/tfal; Kopja ċċertifikata taċ-Ċertifikat taż-Żwieġ jekk applikabbli; Kopja ċċertifikata tas-Sentenza Proviżorja (Decree Nisi) (ċertifikat interim tad-divorzju) jekk applikabbli; Dokumenti rilevanti għall-istat ċivili tal-applikant/tal-konvenut, jekk applikabbli; Kopja ta' kwalunkwe ordni tal-qorti rilevanti; Dikjarazzjoni dwar il-lok tad-debitur — residenzjali u tal-impjieg; Dikjarazzjoni għall-identifikazzjoni tad-debitur; Ritratt tad-debitur, jekk disponibbli; Kwalunkwe dokument ieħor speċifikat skont l-Artikoli 16(3), 25(1) (a), (b) u (d) u (3) (b) u 30(3) jekk rilevanti.

               Applikazzjoni skont l-Artikolu 10(2)(b)

               L-Ingilterra u Wales

            Kopja tad-deċiżjoni li għandha tiġi mmodifikata; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Applikazzjoni għal għajnuna legali; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni tat-tifel/tifla/tfal; Dokumenti rilevanti għall-istat ċivili tal-applikant/tal-konvenut, jekk applikabbli; Kopja ta' kwalunkwe ordni tal-qorti rilevanti; Kwalunkwe dokument ieħor speċifikat skont l-Artikoli 16(3), 25(1) (a), (b) u (d) u (3) (b) u 30(3) jekk rilevanti.

               L-Iskozja

            Kopja tad-deċiżjoni li għandha tiġi mmodifikata; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Applikazzjoni għal għajnuna legali; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni tat-tifel/tifla/tfal.

               L-Irlanda ta' Fuq

            Kopja tad-deċiżjoni li għandha tiġi mmodifikata; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Applikazzjoni għal għajnuna legali; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni tat-tifel/tifla/tfal; Dokumenti rilevanti għall-istat ċivili tal-applikant/tal-konvenut, jekk applikabbli; Kopja ta' kwalunkwe ordni tal-qorti rilevanti; Kwalunkwe dokument ieħor speċifikat skont l-Artikoli 16(3), 25(1) (a), (b) u (d) u (3) (b) u 30(3) jekk rilevanti.

               Applikazzjoni skont l-Artikolu 10(2)(c)

               L-Ingilterra u Wales

            Id-dokument oriġinali u/jew il-kopja ċċertifikata tad-deċiżjoni li għandha tiġi mmodifikata; Iċ-ċertifikat għall-infurzabbiltà; Dokument li jindika kemm l-applikant ibbenefika minn għajnuna legali b'xejn; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni tat-tifel/tifla/tfal; Kopja ċċertifikata taċ-Ċertifikat taż-Żwieġ jekk applikabbli; Kopja ċċertifikata tal-ordni jew strument ieħor bħala prova tax-xoljiment taż-żwieġ jew ta' relazzjoni oħra, jekk applikabbli; Dokumenti rilevanti għall-istat ċivili tal-applikant/tal-konvenut, jekk applikabbli; Kopja ta' kwalunkwe ordni tal-qorti rilevanti; Dikjarazzjoni dwar il-lok tal-kreditur — residenzjali u tal-impjieg; Dikjarazzjoni għall-identifikazzjoni tal-kreditur; Ritratt tal-kreditur, jekk disponibbli; Kwalunkwe dokument ieħor speċifikat skont l-Artikoli 16(3), 25(1) (a), (b) u (d) u (3) (b) u 30(3) jekk rilevanti.

               L-Iskozja

            Id-dokument oriġinali u/jew il-kopja ċċertifikata tad-deċiżjoni li għandha tiġi mmodifikata; Dokument li jindika kemm l-applikant ibbenefika minn għajnuna legali b'xejn; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni finanzjarja tal-applikant; Dikjarazzjoni dwar il-lok tal-kreditur; Dikjarazzjoni għall-identifikazzjoni tal-kreditur; Ritratt tal-kreditur, jekk disponibbli.

               L-Irlanda ta' Fuq

            Id-dokument oriġinali u/jew il-kopja ċċertifikata tad-deċiżjoni li għandha tiġi mmodifikata; Iċ-ċertifikat għall-infurzabbiltà; Dokument li jindika kemm l-applikant ibbenefika minn għajnuna legali b'xejn; Dokumenti rilevanti għas-sitwazzjoni finanzjarja tal-applikant/tal-konvenut — l-introjtu/l-ispejjeż/l-assi; Kopja ċċertifikata taċ-Ċertifikat tat-Twelid jew tal-Adozzjoni tat-tifel/tifla/tfal jekk applikabbli; Ċertifikat mill-iskola/kulleġġ jekk applikabbli; Dokumenti rilevanti għall-bidla fis-sitwazzjoni tat-tifel/tifla/tfal; Kopja ċċertifikata taċ-Ċertifikat taż-Żwieġ jekk applikabbli; Kopja ċċertifikata tas-Sentenza Proviżorja (Decree Nisi) (ċertifikat interim tad-divorzju) jekk applikabbli; Dokumenti rilevanti għall-istat ċivili tal-applikant/tal-konvenut, jekk applikabbli; Kopja ta' kwalunkwe ordni tal-qorti rilevanti; Dikjarazzjoni dwar il-lok tal-kreditur — residenzjali u tal-impjieg; Dikjarazzjoni għall-identifikazzjoni tal-kreditur; Ritratt tal-kreditur, jekk disponibbli; Kwalunkwe dokument ieħor speċifikat skont l-Artikoli 16(3), 25(1)(a), (b) u (d) u (3) (b) u 30(3) jekk rilevanti.

               Ġenerali

            Għall-applikazzjonijiet skont l-Artikolu 10, inklużi l-Artikoli 10(1) (a) u 10(2) (a), l-Awtorità Ċentrali tal-Ingilterra u Wales tixtieq tirċievi tliet kopji ta' kull dokument, akkumpanjati mit-traduzzjonijiet għall-Ingliż (jekk ikun meħtieġ).
            Għall-applikazzjonijiet skont l-Artikolu 10, inklużi l-Artikoli 10(1) (a) u 10(2) (a), l-Awtorità Ċentrali tal-Irlanda ta' Fuq tixtieq tirċievi tliet kopji ta' kull dokument, akkumpanjati mit-traduzzjonijiet għall-Ingliż.
            2.   DIKJARAZZJONIJIET IMSEMMIJA FL-ARTIKOLU 44(1) TAL-KONVENZJONI
            L-Unjoni Ewropea tiddikjara li l-Istati Membri elenkati hawn taħt jaċċettaw l-applikazzjonijiet u d-dokumenti relatati li huma tradotti fil-lingwi speċifikati għal kull wieħed mill-Istati Membri elenkati, flimkien mal-lingwa uffiċjali tagħhom:

                        Ir-Repubblika Ċeka: bis-Slovakk

                        Ir-Repubblika tal-Estonja: bl-Ingliż

                        Ir-Repubblika ta' Ċipru: bl-Ingliż

                        Ir-Repubblika tal-Litwanja: bl-Ingliż

                        Ir-Repubblika ta' Malta: bl-Ingliż

                        Ir-Repubblika Slovakka: biċ-Ċek

                        Ir-Repubblika tal-Finlandja: bl-Ingliż

                  3.   DIKJARAZZJONIJIET IMSEMMIJA FL-ARTIKOLU 44(2) TAL-KONVENZJONI
            L-Unjoni Ewropea tiddikjara li fir-Renju tal-Belġju d-dokumenti għandhom jitfasslu bil-Franċiż, l-Olandiż jew il-Ġermaniż, jew jiġu tradotti fihom, skont il-parti tat-territorju Belġjan li fiha jkunu ser jiġu ppreżentati d-dokumenti.
            Informazzjoni dwar liema lingwa għandha tintuża fi kwalunkwe parti tat-territorju Belġjan tinsab fil-Manwal tal-aġenziji li jirċievu skont ir-Regolament (KE) Nru 1393/2007 tal-Parlament Ewropew u tal-Kunsill tat-13 ta' Novembru 2007 dwar is-servizz fl-Istati Membri ta' dokumenti ġudizzjarji u extra-ġudizzjarji fi kwistjonijiet ċivili jew kummerċjali (servizz ta' dokumenti) (1). Dan il-Manwal jinsab fuq il-websajt http://ec.europa.eu/justice_home/judicialatlascivil/html/index_mt.htm
            Ikklikkja fuq:
            ‘Notifika ta' Dokumenti (Regolament (KE) Nru 1393/2007)’/‘Id-dokumenti’/‘Il-Manwal’/‘Il-Belġju’/‘Geographical areas of competence’ (pp. 13 et seq.).
            jew mur direttament fl-indirizz li ġej:
            http://ec.europa.eu/justice_home/judicialatlascivil/html/pdf/manual_sd_bel.pdf
            u kklikkja fuq ‘Geographical areas of competence’ (pp. 13 et seq.).”

         (1)  ĠU L 324, 10.12.2007, p. 79.


title: 2012/743/PESK: Deċiżjoni tal-Kumitat Politiku u ta' Sigurtà Atalanta/3/2012 tas- 27 ta’ Novembru 2012 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta)

text:
               4.12.2012

               MT

               Il-Ġurnal Uffiċjali tal-Unjoni Ewropea

               L 332/20

         DEĊIŻJONI TAL-KUMITAT POLITIKU U TA' SIGURTÀ ATALANTA/3/2012
   tas-27 ta’ Novembru 2012
   dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta)
   (2012/743/PESK)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta' Novembru 2008 dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (1), u b'mod partikolari l-Artikolu 6 tagħha,
   Billi:

               (1)

               Skont l-Artikolu 6 (1) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta' Sigurtà (KPS) biex jieħu deċiżjonijiet dwar il-ħatra tal-Kmandant tal-Forza tal-UE.

               (2)

               Fit-3 ta' Lulju 2012, il-KPS adotta d-Deċiżjoni Atalanta/2/2012 (2) dwar il-ħatra tal-Viċi Ammirall Enrico CREDENDINO bħala Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi ’l barra mix-xtut tas-Somalja (Atalanta).

               (3)

               Il-Kmandant tal-Operazzjoni tal-UE rrakkomanda li jinħatar il-Viċi Ammirall Pedro Ángel GARCĺA DE PAREDES PÉREZ DE SEVILLA bħala l-Kmandant il-ġdid tal-Forza tal-UE għall-Atalanta bħala s-suċċessur tal-Viċi Ammirall Enrico CREDENDINO.

               (4)

               Il-Kumitat Militari tal-UE jappoġġa dik ir-rakkomandazzjoni.

               (5)

               Skont l-Artikolu 5 tal-Protokoll (Nru 22) dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża,

         ADOTTA DIN ID-DEĊIŻJONI:
   Artikolu 1
   Il-Viċi Ammirall Pedro Ángel GARCÍA DE PAREDES PÉREZ DE SEVILLA huwa b'dan maħtur Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja mis-6 ta' Diċembru 2012.
   Artikolu 2
   Id-Deċiżjoni Atalanta/2/2012 hija b'dan imħassra.
   Artikolu 3
   Din id-Deċiżjoni għandha tidħol fis-seħħ fis-6 ta' Diċembru 2012.

      Magħmul fi Brussell, is-27 ta’ Novembru 2012.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 301, 12.11.2008, p. 33.

      (2)  Deċiżjoni tal-Kumitat Politiku u ta' Sigurtà Atalanta/2/2012 tat-3 ta' Lulju 2012 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi ’l barra mix-xtut tas-Somalja (Atalanta) (ĠU L 176, 6.7.2012, p. 64).


title: 2004/708/KE: Id-Deċiżjoni tal-Parlament Ewropew tal-21 ta' April 2004 dwar kwittanza lid-Direttur ta' l-Aġenzija Ewropea għas-Sigurta u s-Saħħa fuq il-Post tax-Xogħol fir-rigward ta' l-implimentazzjoni tal-baġit tagħha għas-sena finanzjarja 2002

text:
               21.4.2004

               MT

               Il-Ġurnal Uffiċjali ta’ l-Unjoni Ewropea

               L 330/2

         ID-DEĊIŻJONI TAL-PARLAMENT EWROPEW
   tal-21 ta' April 2004
   dwar kwittanza lid-Direttur ta' l-Aġenzija Ewropea għas-Sigurta u s-Saħħa fuq il-Post tax-Xogħol fir-rigward ta' l-implimentazzjoni tal-baġit tagħha għas-sena finanzjarja 2002
   (2004/708/KE)

    ---documentbreak---

               21.4.2004

               MT

               Il-Ġurnal Uffiċjali ta’ l-Unjoni Ewropea

               L 330/2

         IR-RIŻOLUZZJONI
   tal-Parlament Ewropew bil-kummenti li jakkumpanjaw id-Deċiżjoni ta' kwittanza lid-Direttur ta' l-Aġenzija Ewropea għas-Sigurta u s-Saħħa fuq il-Post tax-Xogħol fir-rigward ta' l-implimentazzjoni tal-baġit tagħha għas-sena finanzjarja 2002


title: Id-Deċiżjoni tal-Kunsill Nru 2003/663/PESK ta' l-10 ta' Diċembru 2002 li tikkonċerna l-konklużjoni tal-Ftehim bejn l-Unjoni Ewropea ul-Bulgarija, Ċipru, ir-Repubblika Ċeka, l-Estonja, l-Ungerija, l-Islanda, il-Latvja, il-Litwanja, in-Norveġja, ir-Rumanija, ir-Repubblika Slovakka, l-Islovenja, l-Isvizzera, it-Turkija u l-Ukrajna dwar il-parteċipazzjoni ta' dawn l-Istati fil-Missjoni tal-Pulizija ta' l-Unjoni Ewropea (EUPM) fil-Bosnia u Ħerzegovina

text:
Avviż Legali Importanti

|

32003D0663

Official Journal L 239 , 25/09/2003 P. 0001 - 0001

		Id-Deċiżjoni tal-Kunsill Nru 2003/663/PESKta' l-10 ta' Diċembru 2002li tikkonċerna l-konklużjoni tal-Ftehim bejn l-Unjoni Ewropea ul-Bulgarija, Ċipru, ir-Repubblika Ċeka, l-Estonja, l-Ungerija, l-Islanda, il-Latvja, il-Litwanja, in-Norveġja, ir-Rumanija, ir-Repubblika Slovakka, l-Islovenja, l-Isvizzera, it-Turkija u l-Ukrajna dwar il-parteċipazzjoni ta' dawn l-Istati fil-Missjoni tal-Pulizija ta' l-Unjoni Ewropea (EUPM) fil-Bosnia u ĦerzegovinaIL-KUNSILL TA' L-UNJONI EWROPEA,Wara li kkonsidra t-Trattat dwar l-Unjoni Ewropea, u b'mod partikolari l-Artikolu 24 tiegħuWara li kkonsidra r-rakkomandazzjoni mill-Presidenza,Billi:(1) Fil-11 ta' Marzu 2002, il-Kunsill adotta l-Azzjoni Konġunta 2002/210/PESK dwar il-Missjoni tal-Pulizija ta' l-Unjoni Ewropea [1].(2) L-Artikolu 8(3) ta' din l-Azzjoni Konġunta jistabbilixxi li arranġamenti dettaljati rigward il-parteċipazzjoni ta' l-Istati terzi fl-EUPM huma soġġetti għall-ftehim skond l-Artikolu 24 tat-Trattat ta' l-Unjoni Ewropea.(3) Skond id-deċiżjoni tal-Kunsill ta'l-14 t'Ottubru 2002 li jawtorizza lil Presidenza li tiftaħ in-negozjati, il-Presidenza nnegozjat ftehim mal-Bulgarija, Ċipru, ir-Repubblika Ċeka, l-Estonja, l-Ungerija, l-Islanda, il-Latvja, il-Lituwanja, in-Norveġja, ir-Rumanija, ir-Repubblika Slovakka, l-Islovenja, l-Isvizzera, it-Turkija u l-Ukrajna fil-parteċipazzjoni tagħhom fl-EUPM.(4) Dawn il-ftehim għandhom jiġu approvati,IDDEĊIEDA DAN LI ĠEJ:Artikolu 1Il-ftehim bejn l-Unjoni Ewropea u l-Bulgarija, Ċipru, ir-Repubblika Ċeka, l-Estonja, l-Ungerija, l-Islanda, il-Latvja, il-Lituwanja, in-Norveġja, ir-Rumanija, ir-Repubblika Slovakka, l-Islovenja, l-Isvezja, it-Turkija u l-Ukrajna dwar il-parteċipazzjoni ta' dawn l-Istati fil-Missjoni tal-Pulizija ta' l-Unjoni EwropeaBosnja u l-Ħerzegovina huma permezz ta' din id-Deċiżjoni approvati min-naħa ta' l-Unjoni Ewropea.It-testi ta' dawn il-ftehim jinsabu mehmuża ma' din id-Deċiżjoni.Artikolu 2Il-President tal-Kunsill huwa permezz ta' din id-Deċiżjoni awtorizzat li jinnomina l-persuna/i bil-poter li tiffirma l-Ftehim sabiex torbot l-Unjoni Ewropea.Artikolu 3Din id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.Artikolu 4Din id-Deċiżjoni għandha tidħol fis-seħħ fil-jum tal-pubblikazzjoni tagħha.Magħmula fi Brussel, fl-10 ta' Diċembru 2002.Għall-KunsillIl-PresidentP. S. Møller[1] ĠU L 70, tat-13.3.2002, p. 1.--------------------------------------------------


title: Deċiżjoni tal-Kummissjoni tas- 16 ta' Marzu 2007 li tistipula r-rekwiżiti tan-netwerk għas-Sistema ta' Informazzjoni ta' Schengen II (it-3 pilastru)

text:
               24.8.2007

               MT

               Il-Ġurnal Uffiċjali ta’ l-Unjoni Ewropea

               358

         DEĊIŻJONI TAL-KUMMISSJONI
   tas-16 ta' Marzu 2007
   li tistipula r-rekwiżiti tan-netwerk għas-Sistema ta' Informazzjoni ta' Schengen II (it-3 pilastru)
   (2007/171/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat dwar l-Unjoni Ewropea,
   Wara li kkunsidrat id-Deċiżjoni tal-Kunsill Nru 2001/886/JHA tas-6 ta' Diċembru 2001 dwar l-iżvilupp tat-tieni ġenerazzjoni tas-Sistema ta' Informazzjoni ta' Schengen (SIS II) (1), i b'mod partikolari l-Artikolu 4(a) tagħha,
   Billi:

               (1)

               Sabiex tiġi żviluppata s-SIS II jinħtieġ li jiġu stabbiliti speċifikazzjonijiet tekniċi dwar in-netwerk ta' komunikazzjoni, il-komponenti tagħha, u r-rekwiżiti tan-netwerk speċifiċi.

               (2)

               Bejn il-Kummissjoni u l-Istati Membri għandhom isiru l-arranġamenti xierqa, b'mod partikolari rigward l-elementi ta' l-interface nazzjonali uniformi fl-Istati Membri.

               (3)

               Din id-Deċiżjoni hija mingħajr preġudizzju għall-adozzjoni fil-ġejjieni ta' Deċiżjonijiet oħra tal-Kummissjoni relatati ma' l-iżvilupp tas-SIS II, b'mod partikolari dwar l-iżvilupp tar-rekwiżiti tas-sigurtà.

               (4)

               Kemm ir-Regolament tal-Kunsill KE Nru 2424/2001 (2) tas-6 ta' Diċembru 2001 u kemm id-Deċiżjoni tal-Kunsill 2001/886/JHA tas-6 ta' Diċembru 2001 jirregolaw l-iżvilupp tas-SIS II. Biex jiġi żgurat li jkun hemm proċess ta' implimentazzjoni uniku għall-iżvilupp tas-SIS II kollha kemm hi, id-dispożizzjonijiet ta' din id-Deċiżjoni għandhom jirriflettu d-dispożizzjonijiet tad-Deċiżjoni tal-Kummissjoni li tistipula r-rekwiżiti tan-netwerk għas-SIS II, li għandha tittieħed fl-applikazzjoni tar-Regolament tal-Kunsill Nru 2424/2001/KE.

               (5)

               Ir-Renju Unit qiegħed jieħu sehem f'din id-Deċiżjoni, f'konformità ma' l-Artikolu 5 tal-Protokoll li jintegra l-acquis ta' Schengen fil-qafas ta' l-Unjoni Ewropea anness mat-Trattat dwar l-Unjoni Ewropea u mat-Trattat tal-KE, u l-Artikolu 8(2) tad-Deċiżjoni tal-Kunsill Nru 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq sabiex jieħdu sehem f'xi dispożizzjonijiet ta' l-acquis ta' Schengen (3).

               (6)

               L-Irlanda qiegħda tieħu sehem f'din id-Deċiżjoni, skond l-Artikolu 5 tal-Protokoll li jintegra l-acquis ta' Schengen fil-qafas ta' l-Unjoni Ewropea anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, u l-Artikolu 5(1) u 6(2) tad-Deċiżjoni tal-Kunsill Nru 2002/192/KE tat-28 ta' Frar 2002 dwar it-talba ta' l-Irlanda sabiex tieħu sehem f'xi dispożizzjonijiet ta' l-acquis ta' Schengen (4).

               (7)

               Fir-rigward ta' l-Iżlanda u n-Norveġja, din id-Deċiżjoni tikkostitwixxi żvilupp fuq id-dispożizzjonijiet ta' l-acquis ta' Schengen fit-tifsira tal-Ftehim konkluż mill-Kunsill ta' l-Unjoni Ewropea mar-Repubblika ta' l-Iżlanda u mar-Renju tan-Norveġja dwar l-assoċjazzjoni ta' dawn iż-żewġ Stati fl-implimentazzjoni, l-applikazzjoni u l-iżvilupp ta' l-acquis ta' Schengen, li jaqgħu taħt il-qasam li għalih hemm referenza fl-Artikolu 1, il-punt G tad-Deċiżjoni tal-Kunsill Nru 1999/437/KE tas-17 ta' Mejju 1999 (5) dwar ċerti arranġamenti għall-applikazzjoni ta' dak il-Ftehim.

               (8)

               Fir-rigward ta' l-Iżvizzera, din id-Deċiżjoni tikkostitwixxi żvilupp fuq id-dispożizzjonijiet ta' l-acquis ta' Schengen fit-tifsira tal-Ftehim iffirmat bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera fl-implimentazzjoni, l-applikazzjoni u l-iżvilupp ta' l-acquis ta' Schengen, li jaqa' taħt il-qasam imsemmi fl-Artikolu 1, il-punt G tad-Deċiżjoni tal-Kunsill Nru 1999/437/KE moqri flimkien ma' l-Artikolu 4(1) tad-Deċiżjoni tal-Kunsill Nru 2004/849/KE dwar l-iffirmar, f'isem il-Komunità Ewropea, u dwar l-applikazzjoni proviżorja ta' ċerti dispożizzjonijiet ta' dak il-Ftehim (6).

               (9)

               Din id-Deċiżjoni tikkostitwixxi att li jibni fuq l-acquis ta' Schengen jew li hu b'xi mod ieħor relatat miegħu skond it-tifsira ta' l-Artikolu 3(1) ta' l-Att ta' Adeżjoni.

               (10)

               Il-miżuri stipulati f'din id-Deċiżjoni huma skond l-opinjoni tal-Kumitat stabbilit bl-Artikolu 5 tad-Deċiżjoni tal-Kunsill Nru 2001/886/JHA,

         IDDEĊIDIET KIF ĠEJ:
   Artikolu 1
   L-ispeċifikazzjonijiet tekniċi relatati mad-diżinn ta' l-arkitettura fiżika ta' l-infrastruttura tal-komunikazzjoni tas-SIS II għandhom ikunu kif stipulat fl-Anness.

      Magħmul fi Brussell, 16 ta' Marzu 2007.

            Għall-Kummissjoni

         Franco FRATTINI

            Viċi-President tal-Kummissjoni

      (1)  ĠU L 328, 13.12.2001, p. 1.

      (2)  ĠU L 328, 13.12.2001, p. 1. Ir-Regolament kif emendat bir-Regolament (KE) Nru 1988/2006 (ĠU L 411, 30.12.2006).

      (3)  ĠU L 131, 1.6.2000, p. 43. Id-Deċiżjoni hekk kif emendata bid-Deċiżjoni 2004/926/KE (ĠU L 395, 31.12.2004, p. 70).

      (4)  ĠU L 64, 7.3.2002, p. 20.

      (5)  ĠU L 176, 10.7.1999, p. 31.

      (6)  ĠU L 368, 15.12.2004, p. 26.

      ANNESS
      WERREJ

                  1.

               Introduzzjoni
               6

                  1.1.

               Akronimi u abbrevjazzjonijiet
               6

                  2.

               Ħarsa ġenerali
               8

                  3.

               Kopertura ġeografika
               10

                  4.

               Servizzi tan-netwerk
               10

                  4.1.

               Tqassim tan-netwerk
               10

                  4.2.

               Tip ta' konnessjoni għas-CS-SIS prinċipali u dak ta' riżerva
               10

                  4.3.

                  Bandwidth

               11

                  4.4.

               Klassijiet ta' servizz
               11

                  4.5.

               Protokolli li jistgħu jintużaw
               11

                  4.6.

               Speċifikazzjonijiet tekniċi
               12

                  4.6.1.

               Indirizzar IP
               12

                  4.6.2.

               L-użu ta' Ipv6
               12

                  4.6.3.

                  Static Route Injection

               12

                  4.6.4.

               Rata ta' Fluss Sostenuta
               12

                  4.6.5.

               Speċifikazzjonijiet oħra
               12

                  4.7.

               Reżiljenza
               12

                  5.

               Monitoraġġ
               13

                  6.

               Servizzi ġeneriċi
               13

                  7.

               Disponibbiltà
               14

                  8.

               Servizzi ta' sigurtà
               14

                  8.1.

               Kriptar tan-netwerk
               14

                  8.2.

               Karatteristiċi oħrajn tas-sigurtà
               15

                  9.

                  Helpdesk u struttura ta' appoġġ
               15

                  10.

               Interazzjoni ma' sistemi oħrajn
               15
            1.   Introduzzjoni
      Dan id-dokument jiddeskrivi d-diżinn tan-netwerk ta' komunikazzjoni, il-komponenti inklużi tagħha u r-rekwiżiti tan-netwerk speċifiċi.
      1.1.   Akronimi u abbrevjazzjonijiet
      Din it-taqsima tiddeskrivi l-akronimi użati f'dan id-dokument.

                  Akronimi u abbrevjazzjonijiet

                  Spjegazzjoni

                  BLNI

                  Backup Local National Interface (Interface Nazzjonali Lokali ta' Riżerva)

                  CEP

                  Central End Point (Punt Terminali Ċentrali)

                  CNI

                  Central National Interface (Interface Nazzjonali Ċentrali)

                  CS

                  Central System (Sistema Ċentrali)

                  CS-SIS

                  Funzjoni ta' appoġġ tekniku li fiha d-database SIS II

                  DNS

                  Domain Name Server

                  FCIP

                  Fibre Channel over IP

                  FTP

                  File Transport Protocol (Protokoll għat-Trażmissjoni tal-Fajls)

                  HTTP

                  Hyper Text Transfer Protocol (Protokoll għat-Trażmissjoni ta' Hyper Text)

                  IP

                  Internet Protocol (Protokoll ta' l-Internet)

                  LAN

                  Local Area Network (Netwerk Lokali)

                  LNI

                  Local National Interface (Interface Nazzjonali Lokali)

                  Mbps

                  Megabits kull sekonda

                  MDC

                  Main Developer Contractor (Kuntrattur tad-Developer Prinċipali)

                  N.SIS II

                  It-taqsima nazzjonali f'kull Stat Membru

                  NI-SIS

                     Interface nazzjonali uniformi

                  NTP

                  Network Time Protocol (Protokoll għas-Sinkronizzazzjoni tan-Netwerk)

                  SAN

                  Storage Area Network

                  SDH

                  Synchronous Digital Hierarchy (Ġerarkija Diġitali Sinkrona)

                  SIS II

                  Schengen Information System (Sistema ta' Informazzjoni ta' Schengen, it-tieni ġenerazzjoni)

                  SMTP

                  Simple Mail Transport Protocol (Protokoll għat-Trażmissjoni ta' Posta Sempliċi)

                  SNMP

                  Simple Network Management Protocol (Protokoll għall-Ġestjoni ta' Netwerk Sempliċi)

                  s-TESTA

                  Secure Trans-European Services for Telematics between Administrations (Servizzi Trans-Ewropej b'Sigurtà għat-Telematika bejn l-Amministrazzjonijiet), hija miżura tal-Programm IDABC (Il-forniment ta' servizzi ta' eGovernment madwar l-Ewropa lill-amministrazzjonijiet pubbliċi, in-negozji u ċ-ċittadini. Deċiżjoni tal-Parlament Ewropew u tal-Kunsill Nru 2004/387/KE tal-21.4.2004).

                  TCP

                  Transmission Control Protocol (Protokoll għall-Kontroll tat-Trażmissjoni)

                  VIS

                  Visa Information System (Sistema ta' Informazzjoni dwar il-Viża)

                  VPN

                  Virtual Private Network (Netwerk Privata Virtwali)

                  WAN

                  Wide Area Network

            2.   Ħarsa ġenerali
      Is-SIS II huwa kompost minn:

                  —

                  Sistema ċentrali (minn hawn 'il quddiem imsejħa “is-SIS II Ċentrali”) li hija komposta minn:

                              —

                              funzjoni ta' appoġġ tekniku (minn hawn 'il quddiem imsejħa “CS-SIS”) li fiha d-database SIS II. Is-CS-SIS prinċipali jwettaq sorveljanza u amministrazzjoni teknika u s-CS-SIS ta' riżerva huwa kapaċi li jiżgura l-funzjonalitajiet kollha tas-CS-SIS prinċipali f'każ li s-sistema tkun difettuża;

                              —

                                 interface nazzjonali uniformi (minn hawn 'il quddiem imsejjaħ “NI-SIS”);

                  —

                  Taqsima nazzjonali (minn hawn 'il quddiem imsejħa “N.SIS II”) f'kull Stat Membru, li tikkonsisti fis-sistemi ta' data nazzjonali li jikkomunikaw mas-SIS II Ċentrali. N.SIS II jista' jkun fiha fajl (minn hawn 'il quddiem imsejjaħ “kopja nazzjonali”) b'kopja kompluta jew parzjali tad-database SIS II.

                  —

                  Infrastruttura ta' komunikazzjoni bejn is-CS-SIS u l-NI-SIS (minn hawn 'il quddiem imsejħa “Infrastruttura ta' Komunikazzjoni”) li tipprovdi netwerk virtwali kkriptata ddedikata għad-data tas-SIS II u għall-iskambju ta' data bejn id-diversi Bureaux SIRENE.

            L-NI-SIS, li tikkonsisti fi:

                  —

                     Interface Nazzjonali Lokali (minn hawn 'il quddiem imsejjaħ “LNI”) f'kull Stat Membru, li huwa l-interface li fiżikament iqabbad lill-Istat Membru man-netwerk ta' komunikazzjoni b'sigurtà (secure communication network) u li fih mezzi ta' kriptar dedikati għat-traffiku bejn is-SIS II u s-SIRENES. L-LNI ikun jinsab f'bini fl-Istati Membri.

                  —

                     Interface Nazzjonali Lokali ta' Riżerva (minn hawn 'il quddiem imsejjaħ “BLNI”), mhux obbligatorju, li għandu l-istess kontenut u funzjoni bħall-LNI.

            L-LNI u l-BLNI għandhom jintużaw esklussivament mis-sistema SIS II u għall-iskambju mas-SIRENEs. Il-konfigurazzjoni speċifika ta' l-LNI u l-BLNI tiġi speċifikata u miftiehma ma' kull Stat Membru individwali sabiex jiġu kkunsidrati r-rekwiżiti tas-sigurtà, il-lok fiżiku u l-kundizzjonijiet ta' l-installazzjoni, inkluż il-forniment ta' servizzi mill-fornitur tan-netwerk, jiġifieri l-konnessjoni s-TESTA fiżika jista' jkollha diversi VPN tunnels għal sistemi oħrajn, ngħidu aħna VIS u Eurodac.

                  —

                     Interface Nazzjonali Ċentrali (minn hawn 'il quddiem imsejjaħ “CNI”) li huwa applikazzjoni li tiżgura l-aċċess għas-CS-SIS. Kull Stat Membru għandu punti ta' aċċess loġiċi separati għas-CNI b'firewall ċentrali.

            L-Infrastruttura ta' Komunikazzjoni bejn is-CS-SIS u l-NI-SIS tikkonsisti fi:

                  —

                  In-netwerk għall-forniment ta' Servizzi Trans-Eworpej b'Sigurtà għat-Telematika bejn l-Amministrazzjonijiet (minn hawn 'il quddiem imsejjaħ s-TESTA) li jipprovdi netwerk privata virtwali kriptata dedikata għad-data tas-SIS II u t-traffiku tas-SIRENEs.

            3.   Kopertura ġeografika
      L-Infrastruttura ta' Komunikazzjoni għandha tkun kapaċi tkopri u tipprovdi s-servizzi meħtieġa lill-Istati Membri kollha.
      L-Istati Membri ta' l-UE kollha (il-Belġju, Franza, il-Ġermanja, il-Lussemburgu, l-Olanda, l-Italja, il-Portugall, Spanja, il-Greċja, l-Awstrija, id-Danimarka, il-Finlandja, l-Iżvezja, Ċipru, ir-Repubblika Ċeka, l-Estonja, l-Ungerija, il-Latvja, il-Litwanja, Malta, il-Polonja, is-Slovakkja, is-Slovenja, ir-Renju Unit u l-Irlanda) + in-Norveġja, l-Iżlanda u l-Iżvizzera.
      Barra minn hekk, għandha tkun maħsuba kopertura tal-pajjiżi ta' adeżjoni, ir-Rumanija u l-Bulgarija.
      Fl-aħħarnett, l-Infrastruttura ta' Komunikazzjoni għandha tkun tippermetti estensjoni għal pajjiżi jew entitajiet oħra li jidħlu fis-SIS II Ċentrali (eż. l-Europol u l-Eurojust).
      4.   Servizzi tan-netwerk
      Kull fejn jissemma' protokoll jew arkitettura, dan għandu jinftiehem li teknoloġiji, protokolli u arkitettura simili fil-futur huma aċċettabbli.
      4.1.   Tqassim tan-netwerk
      L-arkitettura tas-SIS II tuża servizzi ċentralizzati li huma aċċessibbli mill-Istati Membri differenti. Għal skopijiet ta' affidabilità, dawn is-servizzi ċentralizzati huma duplikati f'żewġ postijiet differenti, li huma Strasbourg fi Franza u St Johann im Pongau fl-Awstrija, rispettivament is-CS-SIS, CU u s-CS-SIS, BCU ta' riżerva.
      L-unitajiet ċentrali, il-prinċipali u dak ta' riżerva, għandhom ikunu aċċessibbli mill-Istati Membri differenti. Il-pajjiżi li jieħdu sehem jista' jkollhom diversi punti ta' aċċess għan-netwerk, LNI u BLNI, biex jikkonnettjaw is-Sistema Nazzjonali tagħhoam mas-servizzi ċentrali.
      Minbarra l-konnettività prinċipali mas-servizzi ċentrali, l-Infrastruttura ta' Komunikazzjoni għandha tkun tiflaħ ukoll skambju ta' informazzjoni supplimentari bilaterali bejn l-uffiċċji SIRENE ta' l-Istati Membri differenti.
      4.2.   Tip ta' konnessjoni għas-CS-SIS prinċipali u dak ta' riżerva
      It-tip ta' konnessjoni meħtieġa għall-interkonnettività bejn is-CS-SIS prinċipali u s-CS-SIS ta' riżerva għandha tkun b'SDH ring jew bħalu, jiġifieri miftuħa wkoll għal arkitettura u teknoloġiji ġodda tal-futur. L-infrastruttura SDH tintuża biex in-netwerks lokali ta-żewġ unitajiet ċentrali jiġu estiżi biex tinħoloq LAN waħda mingħajr problemi. Din il-LAN imbagħad tintuża għal sinkronizzazzjoni kontinwa bejn l-unità ċentrali (CU) dik ta' riżerva (BCU).
      4.3.   Bandwidth
      Rekwiżit kritiku ta' l-Infrastruttura ta' Komunikazzjoni huwa d-daqs tal-bandwidth li din tista' tagħti lis-siti differenti interkonnessi u l-kapaċità tagħha li tiflaħ dik il-bandwidth fin-netwerk ewlenija tagħha.
      Il-bandwidth meħtieġa għal-LNI u l-BLNI (mhux obbligatorja) tvarja minn Stat Membru għal ieħor, l-aktar minħabba l-għażliet dwar l-użu ta' kopji nazzjonali, tiftix ċentrali u skambju ta' data bijometrika.
      Id-daqsijiet attwali li l-Infastruttura ta' Komunikazzjoni tiddeċiedi li toffri huma irrelevanti sakemm dawn ikunu konformi mal-ħtieġa minima ta' kull Stat Membru.
      Kull wieħed mit-tipi ta' sit imsemmi hawn fuq jista' jittrasferixxi ammonti kbar ta' data (alfanumerika, bijometrika u dokumenti sħaħ) f'kull direzzjoni. Għalhekk, l-Infrastruttura ta' Komunikazzjoni għandha tipprovdi biżżejjed veloċità minima garantita ta' upload u download għal kull konnessjoni.
      L-Infrastruttura ta' Komunikazzjoni għandha toffri daqsijiet ta' konnessjoni li jvarjaw minn 2 Mbps sa 155 Mbps jew aktar. In-netwerk għandha tipprovdi biżżejjed veloċità minima garantita ta' upload u download għal kull konnessjoni u għandha tkun ta' daqs li tiflaħ id-daqs tal-bandwidth totali tal-punti ta' aċċess għan-netwerk.
      4.4.   Klassijiet ta' servizz
      Is-SIS II Ċentrali jiflaħ il-possibbiltà li d-domandi/twissijiet jiġu prijoritizzati. Bħala rekwiżit derivat, l-Infrastruttura ta' Komunikazzjoni ser tkun tiflaħ ukoll il-possibbiltà li t-traffiku jiġi prijoritizzat.
      Huwa preżunt li l-parametri ta' prijoritizzazzjoni tan-netwerk jiġu stabbiliti mis-SIS II Ċentrali għall-pakketti kollha li jirrikjedu dan. Ser jintuża Weighted Fair Queuing. Dan jimplika li l-Infrastruttura ta' Komunikazzjoni għandha tkun kapaċi li timplimenta l-prijoritizzazzjoni assenjata lill-pakketti tad-data fil-LAN tas-sors u b'hekk tittratta l-pakketti fin-netwerk ewlenija tagħha. Barra minn hekk, fis-sit remot l-Infrastruttura ta' Komunikazzjoni għandha twassal il-pakketti inizjali bl-istess prijoritizzazzjoni kif stabbilit fil-LAN tas-sors.
      4.5.   Protokolli li jistgħu jintużaw
      Is-SIS II Ċentrali ser juża diversi protokolli ta' komunikazzjoni għan-netwerks. L-Infrastruttura ta' Komunikazzjoni għandha tkun tiflaħ firxa wiesgħa ta' protokolli ta' komunikazzjoni għan-netwerks. Il-protokolli standard li għandu jkunu possibbli li jintużaw huma HTTP, FTP, NTP, SMTP, SNMP u DNS.
      Minbarra l-protokolli standard, l-Infrastruttura ta' Komunikazzjoni għandha tkun kapaċi tittratta wkoll tunnelling protocols differenti, protokolli ta' replikazzjoni SAN u protokolli ta' konnessjoni Java-to-Java ta' BEA WebLogic. It-tunnelling protocols, bħal ngħidu aħna IPsec in tunnel mode, ser jintużaw biex jiġi trasferit traffiku kriptat lejn id-destinazzjoni tiegħu.
      4.6.   Speċifikazzjonijiet tekniċi
      4.6.1.   Indirizzar IP
      L-Infrastruttura ta' Komunikazzjoni għandu jkollha firxa ta' indirizzi IP riżervati li jkunu jistgħu jintużaw biss fi ħdan in-netwerk. Fi ħdan il-firxa ta' indirizzi IP riżervati, is-SIS II Ċentrali ser juża sett ta' indirizzi IP dedikati li ma jintużaw imkien aktar.
      4.6.2.   L-użu ta' Ipv6
      Wieħed jista' jassumi li l-protokoll użat fin-netwerks lokali ta' l-Istati Membri ser ikun TCP/IP. Madankollu xi siti ser ikunu bbażati fuq il-verżjoni 4 filwaqt li oħrajn ser ikunu bbażati fuq il-verżjoni 6. Il-punti ta' aċċess għan-netwerk għandhom joffru l-possibbiltà li jaġixxu bħala gateway u għandhom ikunu jistgħu joperaw b'mod indipendenti mill-protokolli tan-netwerk użati fis-SIS II Ċentrali kif ukoll fl-N.SIS II.
      4.6.3.   Static Route Injection
      Is-CU u l-BCU jistgħu jużaw indirizz IP uniku u identiku għall-komunikazzjoni tagħhom ma' l-Istati Membri. Għaldaqstant, l-Infrastruttura ta' Komunikazzjoni għandha tkun taċċetta static route injection.
      4.6.4.   Rata ta' Fluss Sostenuta
      Sakemm il-konnessjoni tas-CU jew il-BCU jkollha load rate ta' anqas minn 90 %, Stat Membru partikolari għandu jkun jista' jżomm b'mod kontinwu 100 % tal-bandwidth speċifikata.
      4.6.5.   Speċifikazzjonijiet oħra
      Biex tkun tiflaħ għas-CS-SIS, l-Infrastruttura ta' Komunikazzjoni għandha għall-anqas tkun konformi ma' sett minimu ta' speċifikazzjonijiet tekniċi:
      Id-dewmien fit-tranżitu għandu jkun (inkluż f'sigħat ta' attività kbira) mhux aktar minn 150 ms f'95 % tal-pakketti u anqas minn 200 ms f'100 % tal-pakketti.
      Il-probabilità ta' telf ta' pakketti għandha tkun (inkluż f'sigħat ta' attività kbira) mhux aktar minn jew ugwali għal 10-4 f'95 % tal-pakketti u anqas minn 10-3 f'100 % tal-pakketti.
      Dawn l-ispeċifikazzjonijiet għandhom jitqiesu għal kull punt ta' aċċess separatament.
      Il-konnessjoni bejn is-CU u l-BCU għandu jkollha dewmien ta' round trip ta' mhux aktar minn 60 ms.
      4.7.   Reżiljenza
      Is-CS-SIS ġie ddiżinjat bir-rekwiżit ta' disponibbiltà għolja. Għal din ir-raġuni s-sistema għandha reżiljenza integrata kontra malfunzjonijiet fil-komponenti billi tidduplika t-tagħmir kollu.
      Il-komponenti ta' l-Infrastruttura ta' Komunikazzjoni għandhom ukoll ikunu reżiljenti kontra ħsarat fil-komponenti. Għall-Infrastruttura ta' Komunikazzjoni, dan ifisser li l-komponenti li ġejjin għandhom ikunu reżiljenti:

                  —

                  In-network ewlenija (backbone network)

                  —

                  Il-mezzi ta' routing

                  —

                  Il-points of presence

                  —

                  Il-konnessjonijiet mal-loop lokali (inklużi l-kejbils fiżikament żejda)

                  —

                  Il-mezzi tas-sigurtà (mezzi ta' kriptar, firewalls, eċċ.)

                  —

                  Is-servizzi ġeneriċi kollha (DNS, NTP, eċċ.)

                  —

                  LNI/BLNI

            Il-mekkaniżmi ta' sostituzzjoni (failover) tat-tagħmir kollu tan-netwerk għandhom jitwettqu kollha mingħajr intervent manwali.
      5.   Monitoraġġ
      Biex ikun faċilitat il-monitoraġġ, l-għodod ta' monitoraġġ ta' l-Infrastruttura ta' Komunikazzjoni għandhom ikunu jistgħu jiġu integrati ma' dawk tal-faċilitajiet ta' monitoraġġ ta' l-organizzazzjoni responsabbli mill-maniġment operattiv għas-SIS II Ċentrali.
      6.   Servizzi ġeneriċi
      Minbarra n-netwerk dedikata u s-servizzi tas-sigurtà, l-Infrastruttura ta' Komunikazzjoni għandha toffri wkoll servizzi ġeneriċi.
      Għandhom ikunu implimentati servizzi dedikati fiż-żewġ unitajiet ċentrali, għal skopijiet ta' redundancy.
      L-Infrastruttura ta' Komunikazzjoni għandha tinkludi s-servizzi ġeneriċi mhux obbligatorji li ġejjin:

                  Servizz

                  Tagħrif Addizzjonali

                  DNS

                  Fil-preżent, il-proċedura ta' sostituzzjoni (failover) li taqleb mis-CU għall-BCU f'każ ta' difett fin-netwerk hija bbażata fuq il-bdil ta' l-indirizz IP fis-server DNS ġeneriku.

                  Is-servizzi ta' l-email

                  L-użu ta' relay ta' l-email ġeneriku jista' jkun utli biex is-set-up ta' l-email fl-Istati Membri differenti jkun standardizzat u, bil-kontra ta' server dedikat, dan ma jużax riżorsi għan-netwerk mis-CU/BCU.
                  E-mails li jużaw relay ta' l-email ġeneriku xorta għandhom ikunu konformi mar-rekwiżiti ta' sigurtà standard (security templates) tagħhom.

                  NTP

                  Dan is-servizz jista' jintuża biex jiġu ssinkronizzati l-arloġġi tat-tagħmir tan-netwerks.

            7.   Disponibbiltà
      Is-CS-SIS u l-LNI u l-BLNI għandhom ikunu kapaċi joffru disponibbiltà ta' 99,99 % fuq perjodu kontinwu ta' 28 jum, eskluża d-disponibbiltà tan-netwerk.
      Id-disponibbiltà ta' l-Infrastruttura ta' Komunikazzjoni għandha tkun ta' 99,99 %.
      8.   Servizzi ta' sigurtà
      8.1.   Kriptar tan-netwerk
      Is-SIS II Ċentrali ma jippermettix data b'rekwiżiti ta' sigurtà għolja jew għolja ħafna li tiġi trasferita 'il barra mil-LAN mingħajr ma tkun ikkriptata. Għandu jkun żgurat li l-fornitur tan-netwerk bl-ebda mod ma jkollu aċċess għad-data operattiva tas-SIS II u lanqas għall-iskambju relatat bejn is-SIRENEs.
      Biex jinżamm livell ta' sigurtà għoli, l-Infrastruttura ta' Komunikazzjoni għandha tippermetti l-possibbiltà li jiġu mmaniġġjati ċ-ċertifikati/keys. Għandhom ikunu possibbli amministrazzjoni remota u monitoraġġ remot ta' l-encryption boxes. L-algoritmi ta' l-ikkriptar għandhom għall-anqas ikunu konformi mar-rekwiżiti li ġejjin:

                  —

                  Algoritmi ta' l-ikkriptar simetriku:

                              —

                              3DES (128 bits) jew aħjar

                              —

                              Il-mod kif tiġi ġġenerata l-key għandu jiddependi minn valur aleatorju (random value) li ma jippermettix key space reduction meta jiġi attakkat.

                              —

                              L-encryption keys jew l-informazzjoni dwar l-ikkriptar li jistgħu jintużaw biex jiġu derivati l-keys dejjem huma protetti meta maħżuna 002E.

                  —

                  Algoritmi ta' l-ikkriptar asimetriku:

                              —

                              RSA (1 024 bit modulus) jew aħjar

                              —

                              Il-mod kif tiġi ġġenerata l-key għandu jiddependi minn valur aleatorju li ma jippermettix key space reduction meta jiġi attakkat.

            Għandu jintuża l-protokoll Encapsulated Security Payload (ESP, RFC2406). Dan għandu jintuża f'tunnel mode. Dan għandu jintuża f'tunnel mode.
      Għall-iskambju tas-session keys, għandu jintuża l-protokoll Internet Key Exchange (IKE).
      Il-keys ta' l-IKE m'għandhomx ikunu validi għal aktar minn jum wieħed.
      Is-session keys m'għandhomx ikunu għal aktar minn siegħa.
      8.2.   Karatteristiċi oħrajn tas-sigurtà
      Minbarra l-protezzjoni tal-punti ta' l-aċċess għas-SIS II, l-Infrastruttura ta' Komunikazzjoni għandha tipproteġi wkoll is-servizzi ġeneriċi mhux obbligatorji. Dawn is-servizzi għandhom jissodisfaw l-istess miżuri ta' protezzjoni bħal dawk fis-CS-SIS. Is-servizzi ġeneriċi kollha għalhekk għandhom, bħala minimu, ikunu protetti b'firewall, antivirus u sistema ta' sejbien ta' intrużjoni. Barra dan, il-mezzi ta' servizzi ġeneriċi u l-miżuri ta' protezzjoni tagħhom għandhom ikunu taħt sorveljanza ta' sigurtà kontinwa (logging u follow-up).
      Biex jinżamm livell ta' sigurtà għoli, l-organizzazzjoni responsabbli mill-maniġment operattiv għas-SIS II Ċentrali għandha tkun konxja mill-inċidenti ta' sigurtà li jistgħu jinqalgħu fl-Infrastruttura ta' Komunikazzjoni. Għalhekk, l-Infrastruttura ta' Komunikazzjoni għandha tippermetti li l-inċidenti relatati mas-sigurtà jiġu rrappurtati mingħajr dewmien lill-organizzazzjoni responsabbli mill-maniġment operattiv għas-SIS II Ċentrali. L-informazzjoni dwar l-inċidenti kollha relatati mas-sigurtà għandha tingħata fuq bażi regolari, ngħidu aħna b'rappurtaġġ ta' kull xahar u ad hoc.
      9.   Helpdesk u struttura ta' appoġġ
      Il-fornitur ta' l-Infrastruttura ta' Komunikazzjoni għandu jipprovdi helpdesk li jinteraġixxi ma' l-organizzazzjoni responsabbli mill-maniġment operattiv għas-SIS II Ċentrali.
      10.   Interazzjoni ma' sistemi oħrajn
      L-Infrastruttura ta' Komunikazzjoni għandha tiżgura li l-informazzjoni ma tkunx tista' tmur lilhinn mill-kanali ta' komunikazzjoni assenjati. F'termini ta' implimentazzjoni teknika, dan jimplika li:

                  —

                  Kull aċċess mhux awtorizzat u/jew mhux ikkontrollat għal netwerks oħrajn għandu jkun strettament ipprojbit. Dan jinkludi l-interkonnettività ma' l-internet.

                  —

                  M'għandu jkun hemm l-ebda tixrid ta' data lejn sistemi oħrajn fuq in-netwerk; eż. mhix permessa interkonnessjoni ta' IP VPNs differenti.

            Minbarra r-restrizzjonijiet tekniċi msemmija hawn fuq li jikkawża, dan iħalli impatt ukoll fuq il-helpdesk ta' l-Infrastruttura ta' Komunikazzjoni. Il-helpdesk ma jistax jirrilaxxa informazzjoni rigward is-SIS II Ċentrali għajr lil min hu responsabbli għall-maniġment operattiv tas-SIS II Ċentrali.